188 penjawat awam ditahan atas pelbagai kesalahan dadah – JSJN

KUALA LUMPUR: Seramai 188 penjawat awam ditahan Polis Diraja Malaysia (PDRM) atas pelbagai kesalahan berkaitan dadah bagi tempoh empat bulan pertama tahun ini.

Jabatan Siasatan Jenayah Narkotik (JSJN) Bukit Aman dalam kenyataan menerusi Facebook memaklumkan daripada jumlah itu, empat daripada mereka ditahan mengikut Seksyen 3(1) Akta Dadah Berbahaya (ADB) Langkah-Langkah Pencegahan Khas (LLPK) 1985.

Menurut kenyataan itu, penjawat awam berkenaan adalah sebahagian daripada 62,132 individu yang ditahan atas pelbagai kesalahan dadah dan racun dalam tempoh itu selain rampasan pelbagai dadah, daun serta air ketum bernilai RM213 juta.

“JSJN berjaya merampas pelbagai jenis dadah seberat 7,917 kilogram (kg), 1,379 liter pelbagai jenis cecair dadah, 31,856 kg daun ketum dan 21,243 liter air ketum.

“JSJN turut berjaya menumpaskan 118 sindiket yang melibatkan 366 tangkapan individu serta membongkar empat makmal dadah. JSJN turut menahan empat ahli kimia serta menyita pelbagai aset milik sindiket bernilai RM32.8 juta manakala RM2.7 juta nilai harta yang telah dilucuthak,” menurut kenyataan itu.

Selain itu, JSJN memaklumkan seramai 2,669 penagih dadah tegar yang mempunyai rekod kesalahan dadah berulang telah dituduh mengikut Seksyen 39C ADB 1952 dengan seramai 1,533 daripadanya disabitkan kesalahan dalam tempoh berkenaan.

JSJN juga memberitahu dalam tempoh berkenaan, sebanyak 25,331 kertas siasatan dibuka dengan 22,753 daripadanya berjaya dituduh di mahkamah. – BERNAMA


JAIPk sahkan ayam di pasar raya Kuala Kangsar disembelih ikut syariat

IPOH: Jabatan Agama Islam Perak (JAIPk) mengesahkan ayam segar di sebuah pasar raya di Kuala Kangsar dekat sini, disembelih mengikut syariat sekali gus menafikan berita tular di media sosial yang mendakwa ayam tersebut tidak disembelih mengikut hukum syarak.

Pengarah JAIPk, Harith Fadzilah Abdul Halim berkata siasatan segera ke premis terbabit turut mendapati tiga syarikat yang membekalkan ayam ke pasar raya itu juga disahkan mempunyai sijil halal.

“Kita telah lakukan pemeriksaan sejurus ia tular di media sosial dan hasil siasatan, kami mendapati tiada ayam segar yang kelihatan tidak disembelih secara sah sebagaimana dakwaan yang tersebar,” katanya ketika ditemui pemberita pada majlis berbuka puasa di sini malam tadi.

Justeru beliau berkata, pengguna Islam di negeri ini tidak perlu berasa was-was untuk membeli ayam di pasar raya termasuk di pasar raya tersebut kerana proses sembelihan adalah mengikut hukum syarak dan peraturan yang ditetapkan.

Justeru, beliau mengingatkan orang ramai agar tidak berkongsi maklumat tidak benar dan sentiasa merujuk pihak berwajib untuk kepastian.

Terdahulu tular di laman Facebook seorang pengguna yang membeli ayam di sebuah pasar raya di Kuala Kangsar mendakwa terdapat kesan tebukan di leher ayam sekali gus menyimpulkannya ia tidak halal. – BERNAMA


Hutang tertangguh: Watie setuju bayar Hana RM2,000 sebulan

KUALA LUMPUR: Kes saman penghutang penghakiman difailkan bekas anggota kumpulan Elite, Hana atau nama sebenar Norhanasafiza Mat Adnan terhadap rakan kumpulannya, Watie atau nama sebenar Norwati Sadali, hari ini berjaya diselesaikan secara baik di Mahkamah Sesyen Selayang di sini.

Hana, selaku pemiutang penghakiman memfailkan saman itu bagi menuntut Watie, selaku penghutang penghakiman membuat bayaran hutang tertangguh lebih RM700,000 kepada Hana seperti diperintahkan sebelum ini oleh mahkamah sama, pada 25 Oktober 2017.

Penghakiman persetujuan itu direkodkan oleh Hakim Nor Rajiah Mat Zin semasa prosiding dalam kamar dengan dihadiri peguam Mohd Fikri Abd Rahman yang mewakili Hana dan peguam Aqila Zulaiqha Zulkifli, mewakili Watie.

Mohd Fikri ketika ditemui pemberita berkata pihak-pihak terlibat bersetuju untuk menyelesaikan kes saman itu secara baik dan Watie juga bersetuju untuk menyelesaikan jumlah tuntutan yang diminta oleh Hana.

“Jumlah yang dipersetujui ialah RM796,000 termasuk faedah dan Watie akan membayar secara ansuran lebih RM2,000 sebulan sepertimana dipersetujui di hadapan hakim sebentar tadi. Watie akan menjelaskan bayaran itu pada setiap bulan sehingga penyelesaian penuh jumlah bayaran berkenaan,” kata peguam itu.

Mohd Fikri berkata, pembayaran ada dibuat oleh Watie seperti diperintahkan sebelum ini oleh mahkamah sama, namun pelakon itu beberapa kali tertangguh membuat pembayaran berikutan kekangan kewangan akibat pandemik COVID-19.

“Hana juga kehilangan kerja dan mungkin disebabkan itu, beliau agak beremosi. Namun, perkara ini akhirnya dapat diselesaikan secara baik dengan terma-terma dipersetujui. Saya minta supaya kes ini tidak dipanjangkan kerana anak guam saya bersetuju menerima jumlah bayaran yang dicadangkan oleh Watie.

“Masing-masing memerlukan sumber kewangan dan Hana mengharapkan pada kes ini untuk Watie membayar (hutang), namun bayaran itu tertangguh. Alhamdulillah, kita dapat selesaikan secara baik dan peguam juga telah berbincang mencari jalan terbaik,” kata peguam itu.

Hana, memfailkan saman penghutang penghakiman pada 18 Mei 2017 selepas Watie gagal membayar ganti rugi berjumlah RM707,351.83 kepadanya.

Dalam saman penghutang itu, Hana turut memohon mahkamah mengeluarkan perintah waran tangkap sekiranya Watie gagal hadir ke mahkamah bagi memberi penjelasan berhubung kegagalannya membayar hutang itu.

Pada 10 Mac 2015, mahkamah sama memerintahkan Watie membayar ganti rugi berjumlah RM707,351.83 selepas membenarkan tuntutan saman Hana terhadap pelakon itu.

Hana menyaman Watie bagi menuntut ganti rugi berhubung kegagalan Watie menyelesaikan bayaran pinjaman bank yang menggunakan namanya bagi membeli sebuah kenderaan jenis Toyota Wish.

Dalam pernyataan tuntutan, Hana mendakwa beliau telah membuat pinjaman bank sebanyak RM150,000 untuk membeli kereta itu sekitar September 2005 bagi pihak Watie kerana pelakon itu tidak layak membuat pinjaman.

Hana mendakwa selepas Watie memiliki kenderaan itu, beliau gagal mematuhi syarat ditetapkan termasuk tidak membuat bayaran ansuran sejak September 2010 kepada pihak bank yang menyebabkan Hana diisytiharkan muflis pada 1 April 2013. – BERNAMA


Kesepakatan pengukur Kabinet Kerajaan Perpaduan – Penganalisis

KUALA LUMPUR: Pengukur kepada Kabinet Kerajaan Perpaduan adalah aspek kesepakatan dan kerjasama sebagai satu kumpulan meskipun jemaah menteri dari parti politik yang berbeza.

Penganalisis Sosiobudaya Prof Dr Mohd Tajuddin Mohd Rasdi berkata naratif bahawa kerjasama sukar dibentuk antara Pakatan Harapan (PH) dan Barisan Nasional (BN) adalah tidak tepat berikutan kedua-dua parti itu berkongsi asas ‘kepelbagaian budaya’ yang sama.

“BN daripada awal merupakan parti berbilang kaum, kita lihat PH juga mempunyai persamaan dengan adanya DAP. Sama juga bagi parti Gabungan Parti Sarawak (GPS).

“Situasi ini pula berbeza bagi Bersatu dan PAS yang lebih kepada satu kaum atau agama. Maka, mustahil jika ketiga-tiga (BN, PH dan GPS) parti yang ‘bergaduh’ sebelum ini tidak boleh bekerjasama,” katanya.

Beliau berkata demikian semasa membincangkan mengenai topik Kabinet Perpaduan: Kekuatan 28 Portfolio pada program Ruang Bicara terbitan BernamaTV, malam tadi.

Sementara itu mengulas pembentangan usul undi percaya pada Persidangan Dewan Rakyat 19 Disember ini, Mohd Tajuddin berkata semua ahli Parlimen perlu bersatu dan bekerjasama bagi menghadapi ‘ujian’ pada hari tersebut (19 Dis) dalam usaha menyelamatkan serta memajukan negara meskipun berbeza ideologi dan parti politik.

“Keabsahan Perdana Menteri Datuk Seri Anwar Ibrahim, yang dikatakan pada 19 Dis ini saya tidak lihat ia keabsahan beliau tetapi itu adalah ujian ahli-ahli Parlimen, adakah mereka bersatu dan bersedia untuk mempertahankan negara. Maka ini adalah ujian kepada mereka dan bukannya Perdana Menteri,” katanya.

Sementara itu, Ketua Pegawai Eksekutif PEACE Malaysia, Dr Zokhri Idris pula berkata, pelantikan jemaah menteri Kabinet dilihat tepat berdasarkan latar belakang kepakaran masing-masing.

“Benar terdapat dua kedudukan yang dipertikaikan namun itu tidak boleh menjadi punca dalam menyoal kesesuaian pelantikan jemaah menteri. Saya lihat kadar kesesuaian itu tinggi dan (jemaah menteri) diletakkan pada kedudukan kementerian yang betul.

“Saya rasakan masih terlalu awal untuk kita menilai kelompongan yang ada pada kementerian itu kerana posisi pelantikan bagi timbalan menteri itu masih belum lengkap. Beri peluang kepada Kerajaan Perpaduan ini menerajui negara,” katanya.

Zokhri turut berharap agar jemaah menteri dapat memperlihatkan nilai keterangkuman dan semangat kemuafakatan berdasarkan ‘kepimpinan melalui teladan’ yang dilihat mampu memberi kesan domino ke arah kesejahteraan rakyat. – BERNAMA


Koleksi percutian RR Cruise pilihan selebriti tampil berbeza

MUSIM percutian belum berakhir, pasti ramai yang mahu bercuti dan bergaya di depan lensa buat kenang-kenangan pada masa akan datang.

Koleksi RR Cruise di bawah jenama fesyen terkenal Rizman Ruzaini buat tahun kedua sedia mencipta kenangan bersama peminat mereka dengan pelbagai rekaan terbaharu.

Apa yang menarik selebriti cantik dan terkenal seperti Puteri Sarah, Diana Danielle, Emma Maembong, Ruhainies memilih koleksi RR Cruise sebagai busana percutian mereka tahun ini.

Pereka fesyen, Rizman Nordin berkata, untuk kali ini Pengarah Kreatif RR, Yana Baharudin menjadi tulang belakang utama dalam cetusan idea koleksi ini.

“Mengenengahkan warna-warna yang berani dan menyerlah, ternyata koleksi RR Cruise tahun ini bakal mencipta fenomena tersendiri.

“Menjadi satu kebiasaan apabila kita keluar bercuti terutamanya ke pulau atau pantai, kita mahu baju serta aksesori fesyen yang menarik selain selesa, di sinilah solusi yang diberi RR Cruise.

“Kami mahu peminat jenama RR menjadi trendsetter, muncul berbeza, berani dengan faktor wow dalam khalayak, kerana itu pemilihan warna dan rekaan segar menjadi keutamaan RR,” katanya dalam satu kenyataan di sini.

Dalam pada itu, Ruzaini berkata, menjadi fokus utama mereka dalam menyediakan rekaan yang menarik dan mampu milik.

“Seperti yang kita tahu, RR adalah jenama fesyen dengan koleksi lengkap, iaitu bukan hanya ada pakaian tetapi turut dilengkapi aksesori fesyen lain termasuk tudung, beg tangan dan pelbagai lagi.

“Elemen inilah yang menjadi teras di RR, di samping menawarkan harga yang bagi saya berpatutan dengan apa yang kami tawarkan sebagai jenama fesyen lokal yang eksklusif,” tambahnya.

Masih mengekalkan jualan secara dalam talian sebagai medium utama pembelian produk RR, namun, jelas Rizman dengan pembukaan Butik RR Flagship Store di Four Seasons Place, Kuala Lumpur juga bakal merancakkan lagi jualan produk RR untuk pembelian secara langsung.

“Semua produk RR termasuk koleksi RR Cruise akan dijual melalui rizmanruzaini.my. Lebih mudah untuk mereka yang suka membeli-belah secara dalam talian.

“RR Flagship Store adalah jawapan kepada mereka yang lebih cenderung kepada butik fizikal,” katanya.

Author

Tun Puteh Wanti

View all posts

View all posts


Johor negeri pertama di Semenanjung peroleh keputusan rasmi PRU15

KUALA LUMPUR: Johor muncul negeri pertama di Semenanjung yang memperoleh keputusan rasmi bagi Pilihan Raya Umum ke-15 (PRU15) membabitkan empat kerusi Parlimen, berdasarkan keputusan rasmi dikeluarkan oleh Suruhanjaya Pilihan Raya (SPR) setakat 10.25 malam ini.

Barisan Nasional (BN) memenangi tiga kerusi iaitu masing-masing di Simpang Renggam, Pengerang dan Kota Tinggi manakala Pakatan Harapan (PH) di Labis.

Pengerusi BN Johor, Datuk Seri Hasni Mohammad merampas kerusi Simpang Renggam dengan menewaskan penyandang Dr Maszlee Malik (PH), Kamal Kusmin (Pejuang) dan Mohd Fazrul Kamat daripada Perikatan Nasional (PN) dengan majoriti 1,821 undi.

Selain itu, Naib Presiden UMNO, Datuk Seri Mohamed Khaled Nordin mengalahkan dua lawannya,  Mohamad Ridhwan Rasman (PN) dan Onn Jaafar (PH) dengan majoriti 8,390 undi di Kota Tinggi manakala Ahli Majlis Tertinggi UMNO yang juga penyandang kerusi Pengerang Datuk Seri Azalina Othman Said menewaskan  Fairulnizar Rahmat (PN) dan Datuk Seri Che Zakaria Mohd Salleh (PH) dengan majoriti sebanyak 5,010 undi.

Parlimen Labis yang menyaksikan pertarungan tiga penjuru pula dimenangi oleh penyandang Pang Hok  Liong daripada PH yang menewaskan dua pencabarnya iaitu Datuk Chua Tee Yong (BN) serta Alvin Chang Teck Kiam (PN) dengan majoriti 2,833 undi.

Penjumlahan undi di kerusi Parlimen lain masih lagi berlangsung. – BERNAMA


PM Anwar bertemu Bilal Erdogan

KUALA LUMPUR: Perdana Menteri, Datuk Seri Anwar Ibrahim mengadakan pertemuan dengan Bilal Erdogan, anak lelaki Presiden Turkiye Recep Tayyip Erdogan, pada Selasa.

Melalui hantaran di laman Facebooknya hari ini, Anwar berkata, pertemuan berkenaan diadakan sempena kunjungan Bilal ke Kuala Lumpur.

“Insya-Allah, hubungan antara kedua-dua negara Malaysia dan Turkiye terus dipererat,” kata Perdana Menteri yang turut memuat naik gambar pertemuan berkenaan.

Bilal ialah anak kedua Erdogan dan merupakan seorang ahli perniagaan.

Erdogan antara pemimpin dunia terawal yang mengucapkan tahniah kepada Anwar selepas beliau mengangkat sumpah sebagai Perdana Menteri ke-10 pada 24 Nov lepas.

Dalam perbualan telefon selama kira-kira 10 minit antara kedua-dua pemimpin itu, Anwar menyuarakan harapan agar Malaysia dan Turkiye dapat mengukuhkan hubungan dan kerjasama dalam banyak bidang termasuk perdagangan, perniagaan, budaya, pendidikan dan ketenteraan. – BERNAMA


Rafizi janji tidak campur aduk tugas menteri dengan hal politik

KUALA LUMPUR: Menteri Ekonomi, Rafizi Ramli berjanji akan menggunakan masanya sebagai anggota Kabinet sebaik mungkin dan tidak akan mencampuradukkannya dengan peranan beliau sebagai Timbalan Presiden PKR.

Menerusi hantaran dalam Facebook, Rafizi berkata, beliau memahami bahawa perang media sosial masih panas dengan drama politik, namun tanggungjawab utama kerajaan adalah untuk membaiki kehidupan rakyat.

“Masa yang dibayar gaji oleh rakyat adalah tanggungjawab negara dan tidak boleh digunakan untuk kerja-kerja politik.

“Masa kami sendiri seperti waktu malam, hujung minggu dan lain-lain adalah masa untuk berkempen supaya tidak ada campur aduk antara tanggungjawab sebagai menteri dan tanggungjawab sebagai Timbalan Presiden parti. Masa untuk kita zahirkan perubahan budaya politik,” katanya.

Rafizi berkata keutamaan kerajaan sekarang adalah untuk melaraskan dasar dan pelaksanaan projek supaya memberi impak paling besar kepada rakyat dalam persediaan menghadapi cabaran ekonomi 2023 yang dijangka lebih menguji kekuatan dan daya tahan ekonomi negara.

Bergerak ke hadapan, beliau turut berjanji tidak akan menggunakan satu sen pun duit dan masa kerajaan dalam menggerakkan kempen parti diwakilinya bagi menghadapi enam pilihan raya negeri yang akan dimulakan Januari ini.

“Kita akan berkempen seperti sebelum membentuk kerajaan atas platform PKR dan @ayuhMYmovement tanpa penglibatan satu sen duit dan masa kerajaan,” katanya.

Menurutnya, di luar waktu kerja, beliau tetap akan berdepan dengan pihak Perikatan Nasional (PN) dan menjawab isu yang diutarakan, selain menyelaraskan peranan aktivis dan pimpinan Kerajaan Perpaduan untuk turut sama memantau prestasi PN sebagai pembangkang. – BERNAMA


MTPN anjur MMOWA 2023, hargai kejayaan penasihat kewangan

PUTRAJAYA: Majlis Malaysia Most Outstanding Wealth Advisors (MMOWA) 2023 anjuran Majlis Tindakan Pengguna Negara adalah suatu pengiktirafan kepada penasihat kewangan yang banyak membantu masyarakat memperoleh pemahaman khususnya berkaitan literasi kewangan.

Ketua Penolong Setiausaha Bahagian Sumber Manusia, Jabatan Perdana Menteri, Dr. Nik Adi Sukiman Nik Ahmad Fauzi berkata, peranan penasihat kewangan amat penting dalam membantu masyarakat mencapai matlamat kewangan dengan memberikan nasihat profesional dan menyediakan strategi yang sesuai khususnya dalam ‘Financial dan Estate Planning’.

“Penasihat kewangan tidak hanya membantu individu merancang perancangan kewangan jangka panjang, tetapi juga memberikan pendidikan tentang pelbagai aspek kewangan seperti pelaburan, pengurusan hutang, perlindungan aset dan persaraan.

“Penerima anugerah pada malam ini telah menunjukkan komitmen dan kecemerlangan dalam memperjuangkan literasi kewangan dalam kalangan rakyat Malaysia.

“Mereka telah memberikan bimbingan dan nasihat yang berharga kepada klien mereka, membantu keputusan yang baik serta mencapai objektif kewangan dengan jayanya,” katanya ketika merasmikan majlis MMOWA di Putrajaya Marriot Hotel, Putrajaya, pada Jumaat.

Sementara itu, Chairlady MMOWA, Sim Wen Yee berkata, pengiktirafan kepada penerima anugerah MMOWA merupakan tanda penghargaan atas sumbangan mereka yang tidak mementingkan diri sendiri dalam membantu individu yang mengalami masalah kewangan.

“Penerima anugerah telah menunjukkan keazaman, ketekunan dan kecekapan dalam mempelajari dan mengaplikasikan prinsip-prinsip literasi kewangan ke dalam kehidupan seharian,” ujarnya.

Majlis yang berlangsung gilang-gemilang itu turut dihadiri Presiden Kebangsaan Majlis Tindakan Pengguna Negara (MTPN), Datuk Paduka Dr. Kevy KV Yeo; Ketua Penolong Pengarah Sektor Pengurusan Inovasi Jabatan Perkhidmatan Awam, Muazam Mokhtar dan Penasihat Kebangsaan MTPN, Datuk Seri Paduka Dr. Hasmizal Hassan.

Turut hadir, Timbalan Presiden Kebangsaan MTPN, Abdul Malik Jamaran serta Timbalan Setiausaha Agung Kebangsaan MTPN, Noorman Kamsani.

Author

Nurul Ain Japri

View all posts

View all posts


BPN tawar ayam RM7.99 sekilogram

KUALA LUMPUR: Parti politik baharu, Barisan Penyatuan Nasional (BPN) menawarkan harga ayam RM7.99 di semua pasar mini khususnya untuk golongan B40 dan M40.

Presidennya, Datuk Ibrahim Yahya berkata, tawaran istimewa itu terpakai untuk rakyat yang mendaftar keahlian BPN.

“Setelah mereka mengisi maklumat, satu kad keahlian akan diberi dan kad ini perlu dipamerkan di semua pasar mini yang ambil bahagian.

“Selain ayam, rakyat juga dapat menikmati harga istimewa seperti beras, tepung, minyak masak dan gula.

“Saya mahu tekankan tiada dana awam digunakan, semua peruntukan adalah dari perniagaan kami,” katanya pada sidang media di Hotel Seri Pacific di sini hari ini.

Beliau turut menandatangani perjanjian memorandum persefahaman bersama (MoU) pembekal ayam, Bestari Widuri Sdn Bhd berpangkalan di Pulau Pinang.

Menerusi sidang media terdahulu, BPN berkata, jalinan kerjasama dengan kartel ayam penting untuk menurunkan harga ayam di pasaran, namun sejumlah peruntukan diperlukan untuk menampung keperluan itu.

Turut hadir, pengasas Trizure International (Malaysia) Sdn Bhd, Datuk Dr Selveraja iaitu sebuah syarikat pembekal gandum.

Dr Selveraja berkata, Malaysia bakal menjadi hab penanaman gandum secara hidrofonik.

“Ini adalah teknologi dari Jerman dan ujikaji sedang dibuat di India dan selatan Afrika.

“Kita rancang dalam tempoh enam bulan teknologi akan dibawa masuk ke Malaysia membabitkan peruntukan RM20 juta. Melaka akan jadi lokasi pertama untuk projek ini,” katanya.

Tambah Selvaraja, satu program khas mentor menti diwujudkan untuk membantu generasi muda menyelesaikan hutang Perbadanan Tabung Pendidikan Tinggi Nasional (PTPTN).

“Menerusi program ini, kita cuma hendak tahu apa minat dan kemahiran mereka sebelum peruntukan itu disalurkan,” katanya.

BPN sebagai platform pertubuhan rakyat sudah pun diketahui di Eropah dan Filipina, malah mendakwa bersetuju untuk berganding bahu bersama Malaysia untuk merealisasikan jihad ekonomi rakyat dan negara.

BPN yang bukan berlatar belakang politik juga mendakwa sudah mempunyai seramai tujuh juta keahlian, kebanyakan adalah golongan usahawan.

Author

Tun Puteh Wanti

View all posts

View all posts


Mahkamah Persekutuan putuskan siasatan terhadap Nazlan tidak ikut protokol

PUTRAJAYA: Panel tujuh anggota Mahkamah Persekutuan hari memutuskan bahawa siasatan oleh Suruhanjaya Pencegahan Rasuah Malaysia (SPRM) terhadap hakim Mahkamah Rayuan, Datuk Mohd Nazlan Mohd Ghazali dilakukan tanpa mengambil kira aspek berkaitan kebebasan kehakiman, dan tidak mengikut protokol.

Ketua Hakim Negara, Tun Tengku Maimun Tuan Mat yang mengetuai panel itu berkata, cara penyiasatan dijalankan ke atas Mohd Nazlan dengan menghebahkannya melalui kenyataan akhbar, kelihatan tidak menjaga keyakinan terhadap kebebasan badan kehakiman.

Beliau berkata, siasatan terhadap Nazlan yang dilakukan tanpa rundingan dengan badan kehakiman juga menimbulkan keraguan sama ada siasatan terhadapnya dilakukan secara bona fide (dengan niat baik).

“Badan Siasatan Jenayah tidak boleh dengan sendirinya menghebahkan atau mengiklankan fakta penyiasatan atau kandungan penyiasatan hakim mahkamah atasan tanpa kebenaran Ketua Hakim Negara. Keseluruhan kandungan mesti dirahsiakan pada setiap masa,” katanya.

Tengku Maimun berkata demikian dalam keputusan sebulat suara mahkamah untuk menjawab dua persoalan undang-undang berkaitan kuasa badan penyiasat jenayah menyiasat hakim kanan yang sedang berkhidmat yang dibangkitkan oleh tiga peguam, yang terdiri daripada Haris Fathillah Mohamed Ibrahim, Nur Ain Mustapa dan Sreekant Pillai.

Peguam itu mengemukakan saman pada 6 Mei tahun lepas terhadap ketua pesuruhjaya SPRM, Tan Sri Azam Baki, SPRM dan Kerajaan Persekutuan selepas SPRM membuka kertas siasatan terhadap Mohd Nazlan berikutan laporan yang dibuat mengenai jumlah tidak dapat dijelaskan lebih RM1 juta dalam akaun bank Mohd Nazlan).

Peguam itu berhujah bahawa badan penyiasat jenayah dan pihak pendakwaan hanya boleh memulakan siasatan ke atas hakim yang sedang berkhidmat selepas hakim itu digantung tugas oleh Yang di-Pertuan Agong atau telah disingkirkan oleh tribunal.

Mohd Nazlan kemudiannya membuat laporan polis terhadap sebuah portal dalam talian yang mendakwa beliau disiasat berhubung kekayaan yang tidak dapat dijelaskan dalam akaunnya.

Mohd Nazlan adalah hakim perbicaraan yang mensabitkan dan menjatuhkan hukuman penjara 12 tahun kepada bekas Perdana Menteri, Datuk Seri Najib Razak dan denda RM210 juta atas tujuh pertuduhan berkaitan dana RM42 juta milik SRC International Sdn Bhd pada 28 Julai 2020.

Hakim-hakim lain dalam panel Mahkamah Persekutuan itu terdiri daripada Presiden Mahkamah Rayuan Tan Sri  Abang Iskandar Abang Hashim, Hakim Besar Malaya Datuk Mohamad Zabidin Mohd Diah dan hakim Mahkamah Persekutuan Datuk Nallini Pathmanathan, Datuk Vernon Ong Lam Kiat, Datuk Harmindar Singh Dhaliwal dan Datuk Rhodzariah Bujang – BERNAMA


Lelaki curi beg semasa jemaah solat di masjid diburu

KOTA BHARU: Polis sedang memburu seorang lelaki yang dilihat mencuri beg silang seorang jemaah yang sedang bersolat pada waktu Zohor di Masjid Muhammadi di sini Rabu lepas, setelah rakaman kamera litar tertutup (CCTV) yang memaparkan perbuatan itu tular di media sosial.

Ketua Polis Daerah Kota Bharu, ACP Mohd Rosdi Daud berkata, polis menerima laporan berkaitan kejadian itu daripada mangsa yang berusia 25 tahun pada pukul 2.50 petang hari yang sama, dan kerugian dianggarkan RM2,000 termasuk telefon bimbit dan wang tunai RM150.

“Suspek ketika itu memakai seluar panjang berwarna hitam, berkemeja putih dan berkopiah, dianggarkan berumur sekitar 30-an,” katanya dalam kenyataan hari ini.

Beliau meminta orang ramai yang mempunyai maklumat mengenai suspek supaya menghubungi Sarjan Mohd Hafiz Muhammad Khila dengan menelefon 013-9529828 atau 09-7752200, atau hubungi mana-mana balai polis berhampiran bagi membantu siasatan. – BERNAMA


GPS pertahan kebebasan beragama, tolak ekstremisme – Abang Jo

KUCHING: Kerajaan Gabungan Parti Sarawak (GPS) akan terus memelihara kebebasan beragama dan menolak unsur ekstremisme yang boleh menjejaskan keharmonian masyarakat berbilang kaum serta agama di negeri ini.

Pengerusi GPS yang juga Premier Sarawak, Tan Sri Abang Johari Tun Openg berkata, Sarawak sememangnya terkenal dengan masyarakatnya yang berbilang kaum dan agama, namun tidak menghadapi masalah untuk bersatu dalam kepelbagaian.

Katanya di Bumi Kenyalang juga terdapat keluarga beragama Kristian dan Islam yang boleh hidup di bawah satu bumbung tanpa menghadapi sebarang masalah.

“Kita di Sarawak bertuah kerana agak terlindung daripada persengketaan agama dan kaum yang sering berlaku di tempat-tempat lain.

“Kuasa autonomi imigresen kita mampu menyekat pelampau-pelampau agama untuk menjejakkan kaki di Sarawak,” katanya dalam perutusan Hari Krismas 2022 di sini, hari ini.

Abang Johari berkata, Sarawak tidak kalis sepenuhnya daripada unsur-unsur ekstremisme yang memasuki negeri itu melalui saluran siber seperti media sosial yang biasanya digunakan untuk kepentingan politik pihak tertentu.

“Benteng kita daripada anasir ini hanyalah kebijaksanaan kita sendiri untuk menapis yang baik daripada yang jahat dan yang fakta daripada yang auta,” katanya.

Abang Johari turut memberi komitmen bahawa GPS akan terus memperjuangkan kepentingan dan hak Sarawak seperti termaktub dalam Perlembagaan Persekutuan dan Perjanjian Malaysia 1963 (MA63).

“Pembentukan GPS merupakan langkah baik untuk memastikan suara Sarawak tidak tenggelam di persada nasional. Tidak ada orang lain yang lebih ikhlas daripada orang Sarawak sendiri dalam perjuangan menegakkan keadilan bagi Bumi Kenyalang,” katanya. – BERNAMA


Wanita ditahan bantu siasatan muat naik kenyataan berbaur penghinaan

GEORGE TOWN: Seorang wanita yang sedang hamil enam bulan ditahan bagi membantu siasatan memuat naik kandungan di media sosial berbaur penghinaan terhadap Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berhubung penganugerahan pingat kepada Tan Sri Lim Kit Siang.

Ketua Polis Pulau Pinang, Datuk Khaw Kok Chin berkata, wanita berusia 32 tahun itu ditahan di pekarangan Ibu Pejabat Polis Daerah Seberang Perai Utara, dekat sini 13 Jun lepas.

“Pada 7 Jun 2023, Polis Diraja Malaysia (PDRM) menerima laporan daripada orang awam mengenai beberapa kandungan di media sosial yang berupaya menjejaskan ketenteraman awam.

“Susulan itu, pada 13 Jun 2023 pihak Unit Siasatan Jenayah Terkelas (USJT) Jabatan Siasatan Jenayah (JSJ) Bukit Aman telah menahan seorang wanita bagi membantu siasatan berhubung memuat naik kandungan di media sosial berkenaan,” katanya dalam kenyataan hari ini.

Beliau berkata, berdasarkan siasatan awal, selain penghinaan terhadap Yang di-Pertuan Agong, wanita itu juga dipercayai turut mengaitkan Lim sebagai pencetus rusuhan 13 Mei 1969.

Khaw berkata susulan penahanan wanita itu, polis merampas beberapa bahan bukti antaranya komputer riba, telefon bimbit dan kad SIM milik wanita itu untuk siasatan lanjut.

Beliau berkata, wanita berkenaan kemudian dibebaskan dengan jamin polis pada hari sama kerana mendakwa sedang mengandung enam bulan.

Katanya kes disiasat mengikut Seksyen 4(1) Akta Hasutan 1948 dan Seksyen 233 Akta Komunikasi dan Multimedia 1998 oleh USJT Bukit Aman. – BERNAMA


KKR mahu teknologi ‘kalis’ cuaca ekstrem

KUALA LUMPUR: Menteri Kanan Kerja Raya Malaysia, Datuk Seri Fadillah Yusof mahu teknologi kejuruteraan jalan raya yang tahan cuaca ekstrem.

Demikian harapannya terhadap para pengamal jurutera, para akademik dan penyelidik dalam mengetengahkan idea dan teknologi baharu untuk segala berkait jalan raya.

“Di zaman cuaca ekstrem dengan hujan lebat banjir besar dan pelbagai perkara yang memerlukan para jurutera memikirkan kaedah dan memastikan kemampanan ketahanan semua struktur infra supaya boleh bertahan.

“Kita berada dalam cuaca hujan lebat yang menyebabkan cat jalan tidak setahan negara lain.

“Kita mahu ada inovasi tanda jalan yang tahan lama, boleh reflektif boleh nampak lebih jelas, ini benda baru yang boleh diketengahkan,” katanya selepas pra pelancaran Persidangan Jalan Malaysia atau ’11th Malaysian Road Conference And Exhibition 2022 and 4th International Road Federation Asia- Pacific Regional Congress’ yang bertemakan ‘Towards Resilient Road Infrastructure’.

Program ini akan diadakan pada 11 hingga 13 Oktober depan di WTC dihadiri oleh pengamal akademik, jurutera dan pelajar bidang berkaitan dalam berkongsi idea dan teknologi terbaharu untuk membangunkan jalan raya di negara ini.

Tambah Fadillah, tema tahun ini adalah mendepani cabaran mendatang hujan besar bawa keruntuhan.

“Program ini amat baik bukan sahaja pengamal kejuruteraan tetapi juga para akademik termasuk pelajar kejuruteraan. Mereka akan mendapat perkongsian dari segi pembentangan dan pameran.

“Antara yang akan dipamerkan adalah kaedah baharu dalam membina, menyelenggara jalan dan sebagainya.

“Termasuklah teknologi dan khususnya di pihak univesiti, para penyelidik jika ada sistem baharu, teknologi baharu yang mereka mahu pamerkan inilah peluang kemungkinan ada yang menarik minat industri baharu,” katanya.

Untuk rekod, pada awal tahun 2022, Malaysia dikejutkan dengan kejadian banjir yang melanda beberapa kawasan di Semenanjung Malaysia.

Bencana itu mengakibatkan 48 kematian dan 70,000 penduduk telah terjejas.

Kerosakan akibat banjir tersebut dianggarkan berjumlah RM6.1 bilion dengan RM0.9 bilion daripadanya membabitkan infrasktutur jalan.

Di Malaysia, pihak KKR perlu menyelanggara jalan Persekutuan dan jalan Negeri sepanjang 254,000 kilometer dengan peruntukan amat terhad.

Keadaan ini mencabar sekali, terutama terdapatnya kenderaan yang membawa lebihan muatan, struktur jalan uzur, backlog dari segi penyenggaraan jalan dan juga bencana alam.

Author

Tun Puteh Wanti

View all posts

View all posts


Kalahkan Indonesia 5-1, Malaysia layak ke Kejohanan Piala Asia B-17 2023

SKUAD B-17 Malaysia berjaya melayakkan diri ke Kejohanan Bola Sepak Piala Asia B-17 2023 selepas menewaskan Indonesia dengan mata 5-1 dalam pusingan kelayakan kumpulan B.

Skuad Harimau Muda berjaya memperoleh lima gol tanpa dibolosi pihak lawan sepanjang mereka beraksi dalam babak pertama pusingan kelayakan di Stadium Pakansari, Bogor pada Ahad.

Lima gol tersebut dihasilkan pemain Zainurhakimi Zain pada minit ke-17, Arami Wafiy Zakimi pada minit ke-20, Anjasmirza Saharudin pada minit ke-23, Afiq Danish Zulkifli pada minit ke-26 dan Arami Wafiy pada minit ke-38.

Sementara itu, Indonesia memperoleh satu mata melalui jaringan gol Arkhan Kaka Putra dalam waktu kecederaan.

Kemenangan ini mengesahkan kelayakan Malaysia ke kejohanan utama tahun depan, menjuarai saingan Kumpulan B dengan 10 mata daripada empat perlawanan dan satu mata mengatasi Indonesia di tempat kedua.

Selepas gagal berada dalam kelompok enam teratas daripada 10 pasukan di tangga kedua terbaik, Indonesia gagal meneruskan kemaraan ke kejohanan utama.

Author

Faridah Amiratul

View all posts

View all posts


Polis tahan dua lelaki bermotosikal disyaki ganggu wanita

JOHOR BAHRU: Polis menahan dua lelaki dipercayai mengganggu dua wanita sedang menaiki motosikal di Jalan Skudai, Pantai Lido di sini seperti dalam rakaman video yang tular di media sosial, baru-baru ini.

Ketua Polis Daerah Johor Bahru Selatan (JBS), ACP Raub Selamat berkata, berdasarkan siasatan, video kejadian itu dirakam pada 9.42 malam, Rabu lepas.

Beliau berkata, dua lelaki berusia lingkungan 20-an yang menaiki motosikal jenis Yamaha Y16Z dari arah Skudai menghala ke Johor Bahru itu telah mengganggu kedua-dua mangsa sehingga menimbulkan perasaan takut dan trauma.

“Bagaimanapun, dalam kejadian tersebut tiada sebarang kecederaan dialami mangsa. Kedua-dua lelaki berkenaan berjaya dikesan dengan seorang daripadanya disaman atas kesalahan tiada lesen motosikal manakala seorang lagi tidak memakai topi keledar ketika membonceng.

“Mereka telah dirujuk ke Bahagian Siasatan Jenayah Ibu Pejabat Polis Daerah JBS untuk tindakan lanjut. Siasatan lanjut telah dijalankan, namun tidak terkesan apa-apa perbuatan jenayah,” katanya dalam kenyataan hari ini.

Raub meminta orang ramai supaya menyalurkan maklumat berkaitan kejadian yang menyalahi undang-undang dalam usaha memastikan keselamatan serta ketenteraman awam di bandar raya ini.

Baru-baru ini tular satu rakaman video berdurasi 29 saat memaparkan dua lelaki bermotosikal mengganggu dua wanita yang sedang menaiki motosikal dan perbuatan mereka turut ditegur oleh pengguna jalan raya yang lain. – BERNAMA


Kerajaan kaji penambahbaikan pencen pesara kerajaan – Ahmad Maslan

KUALA LUMPUR: Kerajaan sedang membuat kajian tentang penambahbaikan pencen dalam kalangan penjawat awam, kata Datuk Seri Ahmad Maslan.

Ahmad yang merupakan Timbalan Menteri Kewangan I berkata, kerajaan ketika ini membelanjakan sebanyak RM31 bilion untuk pencen kepada lebih 900,000 pesara, manakala jumlah pesara meningkat dengan anggaran 30,000 hingga 32,000 orang setiap tahun.

Tidak menganggap perkara itu sebagai beban, Ahmad sebaliknya berkata, kerajaan lebih komited untuk membayar skim pencen termasuk pencen terbitan.

“Kita anggap sebagai komited untuk kita membayar pencen termasuk pencen terbitan kepada isteri dan anak-anak yang berumur kurang 24 tahun. Malah, anak OKU (Orang Kelainan Upaya) akan dapat seumur hidup.

“Baru-baru ini saya dihubungi oleh seorang Ahli Parlimen yang mengadu jumlah pencennya sedikit kerana tak termasuk dalam skim yang menaikkan pencen dalam pencen, berikutan dia dilantik menjadi Ahli Parlimen lebih awal.

“Saya telah menyatakan hasrat beliau kepada pegawai kanan di Kementerian Kewangan ketika ini, yang mana bukan hanya gaji diteliti, tetapi pencen juga dikaji,” katanya ketika sidang media selepas merasmikan Forum Pencarum Kumpulan Wang Persaraan (Diperbadankan) (KWAP) 2023 di Pusat Konvensyen Kuala Lumpur (KLCC) di sini pada Selasa.

Susulan itu, Ahmad berkata, kerajaan akan menambah usaha untuk mengutip cukai dengan lebih efisyen melalui pelaburan daripada syarikat pelaburan berkaitan kerajaan (GLIC); serta dividen daripada pertubuhan dan organisasi besar.

“Dari semasa ke semasa tentunya kita akan dapat dana-dana yang bertambah setiap tahun,” jelasnya.

Untuk rekod, seramai 768,947 pesara merupakan penerima pencen yang berada di bawah KWAP.

Author

Fazleen Safina Abd Jamil

View all posts

View all posts


Penderitaan Palestin: PM ke Sidang Kemuncak Tergempar OIC Ke-8 esok

PETALING JAYA: Perdana Menteri, Datuk Seri Anwar Ibrahim akan mengetuai delegasi Malaysia ke Sidang Kemuncak Tergempar Pertubuhan Kerjasama Islam (OIC) Ke-8 di Riyadh, Arab Saudi, esok.

Kementerian Luar dalam kenyataan berkata, persidangan tersebut akan membincangkan mengenai serangan, kekejaman dan ketidakberperikemanusian rejim Israel yang berterusan ke atas Palestin.

“Perdana Menteri akan diiringi oleh Menteri Luar Negeri, Datuk Seri Dr. Zambry Abd Kadir dan pegawai-pegawai kanan kerajaan.

“Sidang Kemuncak Tergempar OIC ke-8 ini akan dihoskan oleh Putera Mahkota yang juga Perdana Menteri Arab Saudi, Mohammed bin Salman dan dihadiri oleh pemimpin-pemimpin serta wakil-wakil negara anggota OIC,” katanya.

Melalui kenyataan tersebut, kementerian turut memaklumkan sidang kemuncak itu akan didahului dengan dua mesyuarat persediaan iaitu mesyuarat persediaan di peringkat menteri pada 10 November dan mesyuarat persediaan pegawai-pegawai kanan pada 9 November lalu.

“Sidang Kemuncak ini merupakan keberhasilan daripada kerjasama utuh Perdana Menteri bersama beberapa pemimpin OIC,” katanya.

Tambahnya, semasa sidang kemuncak tersebut juga, Perdana Menteri akan menyatakan pendirian tegas Malaysia mengenai usaha segera untuk menamatkan kekejaman yang dilakukan oleh Israel terhadap Palestin.

“Perdana Menteri akan menyatakan pendirian tegas Malaysia mengenai usaha segera untuk menamatkan tindakan pembunuhan beramai-ramai Israel terhadap rakyat Palestin di Gaza di mana krisis kemanusiaan masih berlarutan serta keperluan utama bagi negara-negara anggota OIC dan seluruh masyarakat antarabangsa untuk membantu menangani nasib dan penderitaan rakyat Palestin.

“Sidang kemuncak ini dijangka akan menerima pakai satu Dokumen Hasil (Final Communique),” katanya. – Utusan

Author

Media Variasi

View all posts

View all posts


Trofi pertama Ronaldo bersama Al-Nassr

BINTANG sensasi, Cristiano Ronaldo memacu Al-Nassr untuk merangkul gelaran Piala Juara-Juara Kelab Arab setelah menewaskan Al-Hilal 2-1 dalam aksi final di Taif pada Sabtu.

Kapten Portugal itu menjadi duri dalam daging buat Al-Hilal setelah meledak dua gol sekali gus menjadi trofi pertama selepas berpindah dari Manchester United awal tahun ini.

Dalam aksi di Stadium Raja Fahd itu Al-Hilal terlebih dahulu di depan menerusi pemain tengah Brazil, Michael yang membuka jaringan enam minit selepas rehat.

Michael kemudian meraikan gol dengan mengajuk gaya ‘Siu’ Ronaldo.

Pemenang lima kali Ballon d’Or itu kemudian membalasnya dengan menyamakan kedudukan pada minit ke-74 bagi mengheret permainan ke masa tambahan.

Legenda Real Madrid itu kemudian meledak gol kemenangan menerusi tandukan minit ke-98 ketika Al-Nassr kehilangan dua pemain selepas Abdulelah Al-Amri dan Nawaf Boushal dilayangkan kad merah. – Sinar Harian

Authors

Media Variasi

View all posts

Diyana Rahip

View all posts

View all posts

View all posts


Richarlison jadi mangsa perkauman, FIFA jalankan siasatan

Oleh: WAHYUDIN AL-BALINGI

PERSEKUTUAN Bola Sepak Antarabangsa (FIFA) mula campur tangan untuk menyiasat Richarlison yang baru sahaja menjadi mangsa serangan berbaur perkauman ketika beraksi bersama pasukan kebangsaan Brazil.

Perlawanan Brazil dan Tunisia di Parc des Princes pada Rabu dicemari insiden perkauman.

Pada minit ke-19, Richarlison meraikan jaringan ketika menentang Tunisia. Penyokong yang mengejeknya kemudian melemparkan beberapa barang termasuk pisang yang menjadi simbol penghinaan kaum.

Richarlison menerusi akaun Twitternya mengecam tindakan itu selain kesal dengan sikap FIFA yang seolah-olah tidak menghiraukannya. Walaupun bukan sahaja Richarlison, tetapi ramai pemain menjadi sasaran hinaan.

Sementara itu, penyerang Brazil Rodrygo turut meminta FIFA mengambil tindakan tegas berhubung insiden rasis yang menimpa Richarlison bagi mengelak ia berulang.

“Kami sudah biasa, pasukan kebangsaan kami sentiasa dihina begitu. Ia mesti dihentikan segera,” kata Rodrygo kepada COPE.

Gelombang bantahan ini membuatkan FIFA akhirnya bertindak dan akan segera menjalankan siasatan terhadap kes gangguan kaum itu. FIFA berjanji akan memberikan hukuman yang tegas kerana tidak bertolak ansur dengan perkara seperti itu berlaku.

“Pertama sekali, FIFA menolak sekeras-kerasnya kewujudan gangguan perkauman dan keganasan. Kami tidak bertolak ansur dengan perkara seperti itu berlaku dalam bola sepak.

“FIFA akan menyiasat perlawanan di Paris semalam,” kata kenyataan rasmi FIFA.

Author

Media Variasi

View all posts

View all posts


Program PerantiSiswa terima 65,898 permohonan dalam tempoh sebulan

KUALA BESUT: Kerajaan menerima 65,898 permohonan tablet di bawah Program PerantiSiswa Keluarga Malaysia bagi fasa kedua dalam masa sebulan sejak ia mula dibuka pada 1 Ogos lepas.

Menteri Pengajian Tinggi Datuk Seri Dr Noraini Ahmad berkata daripada jumlah tersebut sebanyak 45,341 permohonan layak menerima tablet manakala 20,557 permohonan sedang diproses.

“Kita mempunyai 1.6 juta keseluruhan pelajar, bagaimanapun kalangan pelajar B40 ada 300,000 lebih. Jadi kami minta pelajar yang layak dan belum lagi memohon supaya berbuat demikian kerana kita ada sehingga 30 Sept ini untuk proses permohonan,” katanya.

Beliau berkata demikian ketika ditemui pemberita selepas menyempurnakan Majlis Perasmian Bangunan Akademik dan Pentadbiran, Bangunan Perpustakaan Al-Wathiqu Billah, Taman Rimba Ilmu Tanah Bris (TRIBE) dan ‘Agropreneur Incubator Park’ (AIP) di Universiti Sultan Zainal Abidin (UniSZA) Kampus Besut, di sini hari ini.

Katanya pemberian tablet jenama Samsung itu bergantung kepada permohonan memandangkan terdapat pelajar yang tidak mengemukakan permohonan kerana telah mempunyai komputer riba atau tablet sendiri.

Dalam pada itu Noraini menyeru pelbagai pihak terutama Majlis Perwakilan Pelajar (MPP) di setiap institusi pendidikan tinggi (IPT) supaya menguar-uarkan kepada para pelajar yang layak supaya segera mengemukakan permohonan sebelum 30 Sept ini.

Selain itu beliau berkata sebanyak 3,156 permohonan PerantiSiswa di Terengganu telah diluluskan dan seramai 150 pelajar UniSZA menjadi kumpulan pertama menerima tablet tersebut di Terengganu pada hari ini.

Pakej PerantiSiswa Keluarga Malaysia merupakan inisiatif kerajaan dengan kerjasama syarikat telekomunikasi terpilih untuk membekalkan sebuah peranti tablet kepada setiap pelajar B40 di IPT.

Sebelum ini permohonan untuk inisiatif PerantiSiswa yang dibuka secara dalam talian sejak 15 April hingga 15 Mei lepas bagi fasa pertama telah menerima kira-kira 100,000 permohonan.

Dalam perkembangan lain, Noraini berkata kementerian sentiasa memantau kafeteria di setiap IPT awam bagi memastikan hidangan Menu Keluarga Malaysia bernilai RM3.50, diberikan dalam kuantiti munasabah dan tidak mengabaikan aspek kualiti makanan.

“Kerajaan juga telah memberikan moratorium bayaran sewa selama enam bulan kepada pengusaha dan penyedia perkhidmatan makanan di dalam kampus IPT awam mulai Julai lepas, jadi mereka sepatutnya boleh menawarkan menu pada kuantiti yang munasabah kepada pelajar,” katanya. – BERNAMA


Clara International lahirkan 100 graduan kecantikan setahun

KUALA LUMPUR: Pusat latihan dan pendidikan kecantikan profesional Clara International Beauty Group (CIBG) berjaya melahirkan 100 graduan kecantikan setahun.

Ketua Pegawai Eksekutif CIBG, Dr Woo Wee Kang berkata, pelajar yang menjalani latihan di CIBG bukan sahaja dari Malaysia malah CIBG turut menerima pelajar dari luar negara seperti Belgium, India, China, Nepal dan lain-lain lagi.

“Pelajar-pelajar didedahkan dengan pengalaman pendidikan berkelas dunia dan latihan kecantikan, kemahiran profesional yang kritikal dan eksplorasi budaya baharu serta nilai.

“Tempoh pengajian adalah 10 bulan di mana modul pelajaran adalah 70 peratus secara teori atau dalam talian, manakala tujuh bulan lagi mereka perlu berada di Malaysia untuk latihan amali.

“Clara International menawarkan Diploma Kecantikan, Diploma Rawatan Estetik yang diiktiraf United Kingdom, Diploma Terapi Kecantikan yang diiktiraf Switzerland.

“Pelajar yang berjaya tamat akan dianugerahkan CIDESCO yang diiktiraf antarabangsa, dengan sijil ini mereka boleh bekerja di mana-mana di dalam dunia sebagai profesional kecantikan,” katanya.

Beliau berkata demikian pada sidang media Majlis Menandatangani Kerjasama Latihan dan Kemahiran CIBG dan SBH 2023, di Menara Kuala Lumpur, di sini.

Hadir sama, Pengerusi dan Pengasas CIBG, Prof Datin Dr Clara Chee; Ketua Pegawai Eksekutif, Dr Woo Wee Kang; EXCO Perdagangan dan Industri Selangor, Datuk Teng Cheng Khim; Pengarah Seksyen Eropah dan Amerika MATRADE, Razida Hanim Abdul Razak.

Terdahulu, CIBG menjalin kerjasama dengan salun kecantikan dan pelangsingan badan yang terbesar di Jepun, Slim Beauty House (SBH) untuk mendapat pendidikan dan latihan di Malaysia.

Author

Tun Puteh Wanti

View all posts

View all posts


Emilia Hanafi rayu derma, bimbang dipenjarakan lagi

CYBERJAYA: Tiada sesiapa dalam dunia ini mahu mendedahkan sisi gelap dalam hidupnya, apatah lagi dilihat sebagai orang yang ditimpa kesusahan.

Namun bagi Emilia Hanafi, 44, seorang ibu kepada tiga anak yang sedang berjuang demi keadilan diri dan anak-anaknya kerana bukan mudah berhadapan bekas suami, SM Faisal SM Nasimuddin yang memiliki segala-galanya.

Ibarat mentimun lawannya durian, ke kiri sakit ke kanan sakit, diam bermakna ‘menghalalkan’ segala bentuk penganiayaan dan kezaliman yang telah berlaku selama ini.

Untuk rekod, sejak 2015, terdapat lebih 60 kes yang difailkan oleh bekas suami di tiga mahkamah berbeza membabitkan nama Emilia yang kebanyakkannya beliau sebagai defendan menyebabkan wanita ini terpaksa membela dirinya walau berdepan kekangan kewangan.

42 kes di Mahkamah Syariah salah satu daripadanya menyebabkan Emilia dihantar ke penjara melalui perintah tujuh hari pemenjaraan kerana menukar ganti tarikh lawatan bekas suami dan anak-anak.

Terbaru kes tuntutan harta sepencarian oleh jutawan perniagaan automotif itu terhadap Emilia dan satu lagi kes komital yang difailkan bekas suami untuk menghantarnya sekali lagi ke penjara.

Kes-kes lain masih aktif memaksa Emilia tidak mampu untuk bekerja sepenuh masa atau fokus mencari rezeki untuk anak-anak seperti ibu bapa lain.

“Saya terpaksa membela diri apabila kes difailkan oleh si dia, apa pilihan saya ada?

“Untuk setiap kali turun ke mahkamah saya terpaksa bayar kos guaman dan kos mahkamah bukannya murah. Sebagai contoh kos mahkamah yang saya perlu bayar RM1,200 untuk dapatkan dokumen-dokumen prosiding mahkamah.

“Orang ramai mungkin tidak faham mereka bertanya kenapa tidak selesai cara baik?

“Sebenarnya saya terpaksa membela diri, apabila ada suatu pendakwaan terhadap saya, saya perlu mengeluarkan kos untuk membela diri. Jika menyerah mungkin saya ke penjara lagi.

“Hanya ada menang atau kalah di mahkamah, untuk pembelaan perlu wang yang bukan sedikit ,” katanya ketika ditanya MEDIA VARIASI berhubung usahanya untuk mendapat dana awam.

Berat mata memandang, berat lagi bahu memikul, kita dalam dunia di mana proses keadilan menuntut wang dari empunya diri.

Tanpa duit kita terpaksa mengalah menyerahkan kepada takdir saat nama kita dipijak dek fitnah, ditohmah  bermaharajalela.

Terima kasih kerana Emilia jasanya besar  telah mengubah sistem keadilan, membuka mata rakyat baru-baru ini majoriti Ahli Parlimen bersetuju kerja komuniti ganti penjara bagi kesalahan kecil dan kesalahan Syariah di bawah tiga tahun penjara seperti menulis di Facebook,  mencuri makanan kerana lapar, tidak memakai pelitup muka atau menukar tarikh ganti.

Ini kerana pemenjaraan bagi kesalahan kecil demikian akan meninggalkan rekod buruk sepanjang hayat dan menjejaskan kebajikan anak-anak, sumber pendapatan keluarga hilang apabila mereka menjadi miskin segera.

Kadang-kadang pengalaman hidup kita boleh mengubah hidup orang lain, jadikan dunia lebih baik.

Jika Emilia putus asa, pastinya beliau tidak mampu bantu sesiapa termasuk dirinya

Orang ramai yang sudi untuk menyumbang boleh berbuat demkian di akaun peribadi miliknya Emilia Hanafi, Maybank 564276803569.

Author

Tun Puteh Wanti

View all posts

View all posts


Modal KIAR diperluas dalam kalangan pelajar TVET – SPRM

Pengarah Bahagian Pendidikan Masyarakat Suruhanjaya Pencegahan Rasuah Malaysia (SPRM) Datuk Razim Mohd Noor berkata rancangan memasukkan modul KIAR ke dalam silibus pelajar TVET dijangkakan dilaksanakan seawal-awalnya pada Ogos tahun ini setelah mendapat persetujuan daripada  pihak terlibat.

Katanya Modul KIAR yang didedahkan kepada pelajar TVET ini menggunakan silibus yang sama dengan modul yang diajar kepada pelajar Institut Pengajian Tinggi (IPT) sejak 2017 namun akan diolah mengikut kesesuaian sistem pendidikan TVET.

“Setelah mereka tamat pengajian, golongan belia TVET ini berpotensi menjadi usahawan kecil dan sederhana (PKS) atau pekerja berkemahiran tinggi. Jadi, modul KIAR ini sebagai persediaan mereka sebelum memasuki industri sebenar.

“Subjek ini akan membekalkan pelajar dengan pengetahuan berkaitan kesalahan rasuah agar mereka jelas dengan akibat yang bakal dihadapi jika terlibat dengan jenayah ini,” katanya kepada pemberita selepas Program Dialog Ke Arah Memperkasa Pemikiran Antirasuah  di Institut Kemahiran Tinggi Belia Negara (IKBN), Rembau di sini semalam.

Razim berkata modul KIAR dapat melengkapkan pelajar TVET menjadi tenaga kerja berkemahiran tinggi  dengan pengetahuan antirasuah.

“Cabaran rasuah melibatkan belia sangat tinggi dan ia dibuktikan dengan statistik SPRM iaitu tangkapan yang dibuat dalam tempoh 2020 sehingga 3 Jun 2022 bagi golongan belia berumur lingkungan 18 hingga 30 tahun di negara ini melibatkan 275 orang (231 lelaki dan 44 wanita) dengan pelbagai kesalahan rasuah terutamanya menerima dan memberi rasuah,” katanya.

Beliau berkata dalam modul tersebut pihak SPRM akan membawa bekas pesalah rasuah untuk berkongsi pengalaman dan hukuman yang diterima akibat terlibat dengan jenayah tersebut.

Katanya usaha melaksanakan modul KIAR menyasarkan seluruh golongan belia di institusi di bawah Kementerian Belia dan Sukan (KBS) dan Kementerian Sumber Manusia (KSM).

“Usaha ini juga  akan turut melibatkan Majlis Amanah Rakyat (MARA) seperti Institusi Kemahiran MARA (IKM) dan GiatMara,” katanya.

Razim turut menasihati orang awam agar berani tampil membuat aduan atau memberi maklumat kepada pihak SPRM jika mengetahui wujud kegiatan rasuah yang dilakukan mana-mana pihak dengan mengunjungi pejabat SPRM yang berdekatan atau menghubungi talian bebas tol 1800-88-6000. – BERNAMA


Seri Melayu bawa tuah, juadah berbuka warisan jadi kegilaan

AMPANG: Nama Seri Melayu yang dipilih sebagai tema Buffet Ramadan pada tahun lalu telah membawa tuah buat pemilik Culture Events Wedding Avenue, Syed Budrizz.

Ini kerana, nama ini berjaya menarik ramai peminat setia juadah berbuka puasa ala kenduri kahwin dengan resipi warisan Melayu.

Buffet Seri Melayu sebelum ini diadakan di sebuah hotel di Kuala Lumpur namun kali ini memilih Flamingo Plaza@ Flamingo Hot Jalan Ampang sebagai tempat menyediakan juadah ini.

Syed Budriz menceritakan faktor pemilihan nama Seri Melayu mula tercetus daripada senarai nama tema untuk pengusaha buffet pada tahun lalu.

“Daripada senarai itu saya tertarik dengan nama Seri Melayu yang sesuai dengan kepakaran kami dalam menguruskan majlis kenduri kahwin sejak 13 tahun lalu.

“Pada awal seminggu sahaja kurang sambutan namun selepas itu meletup dengan tempahan sehingga 200 orang sehari dan perolehan pendapatan mencecah RM290,000 sepanjang Ramadan.

“Bagaimanapun nama jenama sebenarnya tidak penting, apa yang lebih utama adalah komited kepada pelanggan, beri mereka apa yang mereka perlukan, apa yang mereka mahukan, pasti mereka ‘melekat’ tak pilih yang lain,” katanya kepada MEDIA VARIASI.

Beliau berkata demikian pada hari pertama Buffet Ramadan Seri Melayu diadakan di Flamingo Plaza@Flamingo Hotel pada 26 Mac dan berakhir lima hari sebelum menyambut Hari Lebaran.

Turut hadir, Pengurus Majlis Buffet Seri Melayu, Iswandi Ishak.

Harga Buffet Seri Melayu bagi dewasa adalah RM78 manakala kanak-kanak pula RM48 dengan lebih 60 menu ala kampung dimasak menggunakan resipi orang lama.

Suasana dekorasi mewah, harga berbaloi dengan tambahan segmen hiburan dengan persembahan tarian tradisional oleh penari-penari Flamingo Plaza@Flamingo Hotel dan nyanyian oleh kumpulan One Avenue ketika tetamu menikmati juadah.

Antara menu wajib seperti daging masak hitam, ayam masak merah, daging kambing kurma, ikan masak masam manis, ulam-ulaman, sambal belacan, kuih muih, cendol dan paling terkenal kambing bakar.

Menu disediakan oleh Cef Mim atau nama sebenarnya Shameem Norzan yang berpengalaman luas dalam bidang makanan termasuk pernah berkhidmat di Hotel Palace of Golden Horses yang bertaraf lima bintang.

Pelanggan boleh makan sepuas-puasnya sehingga jam 9.30 malam, boleh menunaikan solat Terawih bersama di ruang disediakan, dan terus sambung makan selepas itu.

Kebanyakan pelanggan adalah pelanggan setia Culture Events Wedding Avenue sejak beberapa tahun lalu dan kini turut memberi sokongan terhadap Buffet Seri Melayu.

Dalam pada itu, Iswandi tidak lupa memberitahu antara faktor perubahan lokasi Buffet Seri Melayu dari hotel terdahulu dan Flamingo adalah disebabkan Flamingo mesra Orang Kurang Upaya (OKU).

“Di sini masuk terus sampai ke dewan, tak perlu naik turun lif sebagainya, kemudahan amat mesra OKU,” katanya.

Orang ramai yang berminat boleh buat tempahan di nombor 0196379930.

Author

Tun Puteh Wanti

View all posts

View all posts


Skandal ciuman: Bintang bola sepak wanita Sepanyol failkan aduan jenayah

PEMAIN bola sepak wanita Sepanyol, Jenni Hermoso secara rasmi telah membuat aduan jenayah terhadap ketua persekutuan bola sepak negara itu, Luis Rubiales, yang dituduhnya melakukan salah laku seksual selepas mencium bibirnya selepas kemenangan Sepanyol dalam perlawanan akhir Piala Dunia Wanita. Rubiales sejak itu telah digantung atas dakwaan itu, tetapi dia menegaskan ciuman itu adalah atas kerelaan.

Hermoso membuat aduan awal minggu ini, kata pendakwa raya Sepanyol pada Rabu, sambil menyatakan bahawa kes itu akan diteruskan “secepat mungkin.” Mahkamah Tinggi Sepanyol sebelum ini berkata, ketua persekutuan itu boleh menghadapi pertuduhan serangan seksual, yang membawa hukuman penjara sehingga empat tahun.

Selain penggantungan 90 hari daripada FIFA, badan induk dunia dalam bola sepak, Rubiales juga sedang disiasat kerana “salah laku serius” oleh mahkamah sukan tertinggi Sepanyol berhubung ciuman itu.

Rubiales memegang kepala Hermoso dan mencium bibirnya semasa majlis anugerah selepas kemenangan Sepanyol ke atas England dalam perlawanan akhir Piala Dunia Wanita akhir bulan lalu. Presiden persekutuan kemudian menegaskan ciuman itu “spontan, bersama-sama, euforia dan atas kerelaan.” Hermoso, bagaimanapun berkata, interaksi itu membuatkan dia berasa “lemah dan seperti mangsa serangan seksual.” Dia menambah bahawa “tindakan impulsif, macho” Rubiales berlaku dengan “tiada sebarang persetujuan di pihak saya.”

Walaupun pendakwa raya sebelum ini menyatakan mereka menerima tidak kurang enam aduan rasmi berhubung kejadian itu, sehingga Selasa tidak ada yang datang dari Hermoso. Dengan kesnya difailkan, pertuduhan jenayah kini boleh diteruskan sekiranya mahkamah memilih untuk meneruskannya. Mahkamah Tinggi akan mengetuai sebarang litigasi, kerana salah laku yang didakwa berlaku di luar negara, di Australia.

Sebagai tindak balas kepada skandal itu, naib presiden persekutuan bola sepak Sepanyol, Rafael del Amo, serta 11 anggota kejurulatihan pasukan wanita Sepanyol meletak jawatan, manakala Hermoso dan rakan sepasukannya yang memenangi Piala Dunia berkata, mereka tidak akan mewakili pasukan kebangsaan sekali lagi sehingga Rubiales berundur dari kedudukannya. Bagaimana pun, beliau setakat ini enggan meletak jawatan.

Ketua jurulatih pasukan wanita Sepanyol dan sekutu rapat Rubiales, Jorge Vilda, telah dipecat pada Selasa, dengan persekutuan berkata, dia telah digantikan oleh Montse Tome, wanita pertama yang menguruskan pasukan itu. Walaupun badan itu tidak memberikan penjelasan segera untuk keputusan itu, Vilda adalah antara yang pertama mempertahankan Rubiales di tengah-tengah dakwaan serangan seksual, mengatakan dia adalah mangsa kempen fitnah oleh “feminis palsu.” Bagaimanapun, dia kemudiannya menukar pendirian dan meminta maaf. – RT

Author

Taufik Asmady Abdul Aziz

View all posts

View all posts


Tragedi tanah runtuh: Dua mayat ditemui dalam keadaan berpelukan

HULU SELANGOR: Dua mayat ditemui dalam keadaan berpelukan dipercayai ibu dan anak di Sektor C (Riverside) sekitar pukul 4.40 petang tadi.

Jabatan Bomba dan Penyelamat (JBPM) Selangor memaklumkan kedua mayat tersebut merupakan mangsa ke-17 dan 18 yang terkorban akibat tanah runtuh di tapak perkhemahan Father’s Organic Farm dekat jalan menghubungkan Batang Kali dengan Genting Highlands.

Mangsa ditemui berpelukan melibatkan seorang wanita dan anak perempuannya yang berusia lingkungan tiga tahun, lapor Kosmo hari ini.

Mayat kedua-dua mangsa ditemui berada di antara sektor A atau B semasa kejadian berlaku, namun dibawa arus tanah ketika kejadian.

Sementara itu, menerusi laporan dari Pusat Pengurusan Operasi JPBM pula memaklumkan setakat jam 6.11 petang tadi, Pasukan Mencari dan Menyelamat (SAR) telah menemukan tiga orang mayat iaitu seorang lelaki dewasa, seorang wanita dewasa dan seorang kanak-kanak lelaki.

Penemuan itu menjadikan angka korban setakat ini adalah seramai 21 orang.

Author

Diyana Rahip

View all posts

View all posts


Bekas calon PAS mengajar agama tanpa tauliah dipenjara

KUALA PILAH: Meskipun sudah membuat pengakuan taubat secara rasmi melalui Kemajuan Islam Malaysia (JAKIM), tetapi tetap tidak serik meneruskan ajaran songsang.

Tindakan bekas pensyarah wanita yang juga bekas calon PAS DUN Inderapura PRU14 itu akhirnya membawa dia ke sebalik tirai besi.

Mahkamah Rendah Syariah, di sini, mengenakan hukuman 12 bulan penjara terhadap pengasas ajaran ‘Asmaul Husna’, Wan Maseri Wan Mohd, 59, atas pertuduhan mengajar agama tanpa tauliah.

Hakim Mohd Sabaruddin Bidin turut mengarahkan hukuman denda RM3,000 dan hukuman penjara tambahan enam bulan jika tertuduh gagal menjelaskan denda itu.

Hukuman dijatuhkan selepas tertuduh mengaku bersalah atas pertuduhan berkenaan di hadapan hakim.

Dia didakwa mengikut Seksyen 118(3) Enakmen Pentadbiran Agama Islam Negeri Sembilan 2003.

Terdahulu, media melaporkan Wan Maseri dihadapkan ke Mahkamah Tinggi Syariah, Seremban, atas pertuduhan menyebarkan ajaran salah kepada masyarakat Islam.

Tertuduh bagaimanapun mengaku tidak bersalah di hadapan Hakim Ruzita Ramli selepas kertas pertuduhan dibacakan.

Mengikut pertuduhan, tertuduh menyebarkan ajaran salah kepada sekumpulan orang Islam dengan menyatakan antara lainnya dirinya merupakan ‘Jurutaip Allah’ dan roh manusia adalah daripada ‘Zat Allah’ dan segala tindakannya berdasarkan arahan terus Allah.

Kesalahan itu didakwa dilakukan pada 9.45 pagi, 27 Februari lalu di sebuah rumah di Kampung Nuri Balai Panjang, Johol, Kuala Pilah.

Tertuduh didakwa melakukan kesalahan mengikut Seksyen 52 Enakmen Jenayah Syariah (Negeri Sembilan) 1992 pindaan 2019 dan jika sabit kesalahan, boleh dihukum dengan denda tidak melebihi RM5,000 atau dipenjarakan selama tempoh tidak melebihi tiga tahun atau kedua-duanya.

Timbalan Ketua Pendakwa Syarie Rohaizad Redzuan ketika itu mewakili tertuduh.

Author

Tun Puteh Wanti

View all posts

View all posts


Mahkamah perintah Hafidz Roshdi jalani rawatan psikiatri

KUALA KUBU BHARU: Pelakon, Hafidz Roshdi diperintah untuk menjalani rawatan psikiatri di Hospital Bahagia, oleh Mahkamah Majistret, di sini, hari ini.

Perintah itu dikeluarkan Hakim Siti Fatimah Talib terhadap Hafidz atau nama sebenarnya, Muhammad Hafidz bin Roshdi, 29, selepas membenarkan permohonan Timbalan Pendakwa Raya, Nurul Qistini Qamarul Abrar bagi pemeriksaan mengikut Seksyen 342 Kanun Acara Jenayah.

Terdahulu, Hafidz yang diwakili peguam, Datuk Akberdin Abdul Kader mengaku tidak bersalah selepas pertuduhan dibacakan terhadapnya di hadapan Siti Fatimah.

Tertuduh didakwa mengikut Seksyen 323 Kanun Keseksaan yang membawa hukuman penjara maksimum setahun atau denda RM2,000 atau kedua-duanya, dan dibaca bersama Seksyen 326A kanun sama yang memperuntukkan hukuman maksimum dua kali ganda bagi sabitan di bawah Seksyen 323.

Hafidz yang bercermin mata hitam dan berjaket sebelum itu tiba di pekarangan mahkamah, dengan menaiki pikap diiringi dengan lima individu termasuk peguamnya ke kompleks mahkamah.

Media sebelum ini melaporkan, Hafidz ditahan pada 10 Mac lalu bagi membantu siasatan dalam kejadian menumbuk isterinya ketika hadir di Bahagian Siasatan Jenayah Seksual, Wanita dan Kanak-Kanak (D11) Ibu Pejabat Polis Kontinjen (IPK) Selangor.

Bagaimanapun, pelakon drama Kan Ku Kejar Cinta Kamu itu dibebaskan dengan jaminan polis sebaik selesai diambil keterangan pada petang hari sama.

Shuhada memfailkan perceraian di Mahkamah Syariah Shah Alam dan kes pengesahan lafaz cerai itu akan disebut pada 21 Mac ini.

Hafidz dan Shuhada mendirikan rumah tangga pada 30 April 2016 dan mereka dikurniakan dua cahaya mata iaitu Humairah, 6, dan Umar, 2.

Author

Tun Puteh Wanti

View all posts

View all posts


‘Kalau kita genius sekali pun dalam bab agama, jangan kita perlekeh orang lain’

PUTRAJAYA: Mahkamah Rayuan, di sini, hari ini sebulat suara menolak rayuan penceramah bebas, Wan Ji Wan Hussin terhadap sabitannya yang didapati bersalah menerbitkan perkataan menghasut dan menghina terhadap Sultan Selangor, 11 tahun lalu.

Panel tiga Hakim Mahkamah Rayuan dipengerusikan Datuk Hadhariah Syed Ismail, bersama-sama Datuk Azman Abdullah dan Datuk Azmi Ariffin sebulat suara menolak rayuan sabitan Wan Ji selepas mendapati ia tidak mempunyai sebarang merit.

Mahkamah bagaimanapun membenarkan rayuan Wan Ji terhadap hukuman dengan memerintahkan beliau hanya dipenjara sembilan bulan seperti diputuskan Mahkamah Sesyen pada 9 April 2018, sekali gus mengetepikan keputusan Mahkamah Tinggi yang menambah hukuman itu kepada setahun.

Hukuman penjara itu diperintahkan berkuat kuasa hari ini.

Berhubung isu Akta Hasutan 1948 yang didakwa oleh perayu (Wan Ji) sebagai tidak berperlembagaan dalam rayuannya, Hadhariah dalam penghakimannya berkata, tidak ada apa-apa yang salah mengenai undang-undang itu.

Beliau berkata, kebebasan bersuara bukan hak mutlak bagi seseorang bercakap dengan sesuka hati kerana masih ada batas yang perlu dijaga.

“Kebebasan bersuara tidak bermaksud kita boleh bercakap sesuka hati. Perkataan yang dikatakan dalam hantaran Facebook memang tidak sesuai.

“Kalau (hendak) beri nasihat agama cakaplah dengan perkataan yang baik-baik, jangan guna perkataan yang tidak sesuai terutama terhadap Sultan Selangor kerana sekarang ada 3R (agama, royalti, perkauman). Hati-hati dengan perkara sensitif ini.

“Jangan menyinggung perasaan orang. Tunduk, amalkan sikap tunduk. Lagi pandai, lagi genius, lagi tunduk… Jangan memperkecilkan orang, kalau kita ini genius sekali pun dalam bab agama, jangan kita meperlekehkan orang lain,” katanya.

Dalam prosiding hari ini, Wan Ji diwakili peguam Muhammad Faiz Fadzil manakala Timbalan Pendakwa Raya How May Ling bertindak bagi pihak pendakwaan selaku responden.

Pada 9 Julai 2019, Mahkamah Tinggi Shah Alam meminda hukuman daripada sembilan bulan penjara yang diputuskanMahkamah Sesyen pada 9 April 2018, kepada setahun penjara selepas mempertimbangkan rayuan silang pihak pendakwaan.

Wan Ji, didakwa pada 10 September 2014, menerbitkan perkataan yang menghina Sultan Sharafuddin Idris Shah, termasuk membabitkan isu agama dalam Facebook (FB) dengan nama wanji.attaaduddi.

Beliau dituduh melakukan kesalahan itu di Pejabat Perumahan Setiausaha Kerajaan Negeri Selangor, Tingkat 5, Bangunan Sultan Salehuddin Abdul Aziz Shah, Seksyen 5, di sini, pada 10 pagi, 5 November 2012.

Jika sabit kesalahan, dia boleh dikenakan hukuman mengikut Seksyen 4(1)(c) Akta Hasutan 1948 iaitu denda maksimum RM5,000 atau penjara tidak lebih tiga tahun atau kedua-duanya bagi kesalahan pertama.

Untuk kesalahan kedua dan seterusnya, dia boleh dikenakan hukuman penjara maksimum lima tahun, jika sabit kesalahan. – Berita Harian

Author

Media Variasi

View all posts

View all posts


Bicara kes rasuah RM15 juta projek milik agensi KDN libatkan ‘Datuk Seri’ mula Mei 2024

KUALA LUMPUR: Perbicaraan kes seorang pengarah syarikat bergelar Datuk Seri atas pertuduhan rasuah RM15 juta bagi mendapatkan projek milik agensi di bawah Kementerian Dalam Negeri (KDN) akan bermula Mei tahun depan di Mahkamah Sesyen di sini.

Hakim Rozina Ayob menetapkan perbicaraan kes membabitkan Datuk Seri Sim Choo Thiam berlangsung selama 10 hari bermula 6 hingga 10 dan 13 hingga 17 Mei 2024.

“Kedua-dua pihak mempunyai masa untuk membuat sebarang permohonan berkaitan kes ini, sebelum perbicaraan bermula. Mahkamah menetapkan pengurusan kes seterusnya pada 21 Februari tahun depan,” kata Rozina.

Timbalan Pendakwa Raya, Nor Asma Ahmad berkata, pihaknya akan memanggil 20 saksi untuk memberi keterangan dan akan mengemukakan pernyataan saksi pada perbicaraan kes itu.

Peguam Datuk Hisyam Teh Poh Teik, yang mewakili Sim berkata pihaknya menyerahkan dua surat kepada Suruhanjaya Pencegahan Rasuah Malaysia (SPRM) bagi memperincikan butiran dalam pertuduhan pada 6 dan 19 Jun lepas.

“Bagaimanapun, kami belum menerima maklum balas untuk kedua-dua surat itu. Oleh itu, kami akan memfailkan dua permohonan kepada mahkamah berdasarkan Seksyen 153 dan 154 Kanun Tatacara Jenayah,” kata peguam itu.

Nor Asma berkata, pihaknya menerima surat tersebut dan arahan yang diterima adalah mengekalkan butiran dalam pertuduhan tersebut.

Pada 10 Mei lepas, Sim, 53, didakwa meminta suapan wang berjumlah RM15 juta daripada Pengarah Urusan Asia Coding Centre Sdn Bhd, Hep Kim Hong melalui Syed Abu Zafran Syed Ahmad.

Ia sebagai dorongan untuk seorang pegawai badan awam, Datuk Seri Hamzah Zainudin yang ketika itu Menteri Dalam Negeri, membantu Asia Coding Centre untuk mendapatkan apa-apa projek milik agensi di bawah KDN.

Sim juga berdepan tiga lagi pertuduhan menerima bagi dirinya suatu suapan, iaitu wang tunai berjumlah RM15 juta daripada individu sama (Hep) sebagai dorongan untuk Hamzah melakukan perkara serupa.

Perbuatan itu didakwa dilakukan di pejabat Shaas Holdings dan di kawasan letak kereta di Solaris Dutamas, Jalan Dutamas 1 di sini antara Jun 2021 dan 30 Julai 2021.

Pertuduhan mengikut Seksyen 16 (a)(B) Akta SPRM 2009 yang boleh dihukum di bawah Seksyen 24(1) akta sama yang membawa hukuman penjara maksimum 20 tahun dan denda tidak kurang lima kali ganda jumlah atau nilai suapan atau RM10,000 mengikut mana lebih tinggi, jika sabit kesalahan. – BERNAMA


Ibu buat laporan palsu: Kes dirujuk pejabat Jabatan Peguam Negara

SHAH ALAM: Kertas siasatan dan representasi kes ibu kepada bekas pelajar madrasah yang didakwa membuat laporan polis palsu terhadap premis milik sebuah pertubuhan bukan kerajaan (NGO), di Mahkamah Majistret, di sini, dirujuk ke Ibu Pejabat Jabatan Peguam Negara (AGC) Putrajaya untuk pertimbangan.

Peguam bela, Ahmad Safuan Hazalan dari Tetuan Hanif & Co berkata, penangguhan kes terbabit dibawa sehingga ke pihak AGC, dipercayai kemungkinan kerana amalan atau arahan pihak berkenaan jika sesuatu kes mendapat liputan sehingga tular atau perhatian masyarakat yang diklasifikasikan sebagai kes ‘public interest’ atau kepentingan awam.

“Kita beri sedikit masa lagi bagi pihak AGC pertimbangkan representasi ini dan kita akan ikut segala ‘due process’ perundangan negara ini.

“Pihak pembelaan percaya representasi yang difailkan mempunyai merit,” katanya kepada pemberita, ketika ditemui di pekarangan mahkamah, di sini.

Ibu bekas pelajar terbabit yang juga seorang rumah, Zuraina Zamri, 45, turut hadir.

Terdahulu, Timbalan Pendakwa Raya Nurul Farah Sofea Norazman, memohon pihak mahkamah untuk menangguhkan prosiding hari ini bagi memberi laluan permohonan kertas siasatan dan representasi kes dirujuk ke pihak sana.

Katanya, sebarang keputusan terhadap permohonan representasi bagi menggugurkan pertuduhan mengikut Seksyen 182 Kanun Keseksaan itu akan diputuskan oleh AGC.

Nurul Farah Sofea turut memberitahu, siasatan laporan perubatan berkaitan bekas pelajar madrasah juga selesai.

Majistret Mohamad Redza Azhar Rezali kemudian membenarkan permohonan berkenaan dengan menetapkan prosiding ditangguh ke 15 Jun depan.

Ia bagi mendengar jawapan keputusan representasi yang difailkan oleh peguam bela tertuduh.

Media sebelum ini melaporkan, laporan perubatan bekas pelatih sebuah madrasah di Shah Alam menunjukkan wujud kecederaan dan trauma dipercayai didera.

Dokumen itu dikeluarkan seorang doktor dari Hospital Tengku Ampuan Rahimah, Klang pada 11 November tahun lalu.

Ia berbeza dengan kenyataan media Ketua Polis Daerah Shah Alam, Asisten Komisioner Mohd Iqbal Ibrahim pada 26 September tahun lalu di mana beliau menafikan dakwaan penderaan terhadap seorang pelatih di Pertubuhan Kebajikan Darussolihin ketika itu.

Mohd Iqbal dilaporkan berkata siasatan telah dilakukan terhadap pelatih berkenaan di Hospital Shah Alam, Selangor namun tiada kecederaan ditemui pada mangsa.

Susulan daripada siasatan itu, pengadu iaitu ibu kepada bekas pelatih madrasah berkenaan yang membuat laporan polis pada 21 Ogos 2022, telah dituduh di bawah Seksyen 182 Kanun Keseksaan.

Bagaimanapun peguam Muhammad Izzat Irfan Taib dari firma sama yang mewakili pengadu, Zuraina Zamri berkata, bekas pelatih berkenaan tidak pernah dibawa ke Hospital Shah Alam sebagaimana kenyataan polis pada September lalu.

Sebaliknya bekas pelatih dibawa ke Hospital Tengku Ampuan Rahimah, Klang dan laporan perubatan keluar pada November lalu.

Author

Tun Puteh Wanti

View all posts

View all posts


‘Datang nak ‘healing’ tapi pening’ – Pemuda terkejut wau gergasi terpacak di cermin kereta

CYBERJAYA: Seorang pemandu kereta jenis Honda Jazz tidak menyangka akan berdepan detik cemas apabila sebuah wau gergasi secara tiba-tiba jatuh terpacak di cermin hadapan keretanya.

Menerusi perkongsian video TikTok @kalkalnut, individu itu bernasib baik wau tersebut tidak menembus bahagian dadanya kerana pada ketika itu dia masih berada di dalam kereta.

“Nasib baik tak kena dada mat, belum sempat keluar kereta,” tulisnya.

Sementara itu, dapat dilihat dalam video tersebut kelihatan beberapa orang berusaha untuk membawa keluar wau yang tersangkut itu.

Menjawab dakwaan sesetengah netizen yang mendakwa dia meletakkan kereta di kawasan orang bermain wau.

Individu itu menjelaskan kawasan itu merupakan tempat parkir kereta.

“Ni tempat parkir kereta. Banyak kereta parkir kat situ and saya baru sampai wau tu jatuh dari atas. Owner main wau tapi owner tinggal,” jelasnya.

Kejadian dipercayai berlaku di sebuah pantai sekitar Kota Bharu, Kelantan.

Menjengah di ruangan komen rata-rata netizen meluahkan rasa simpati terhadap pemilik kereta tersebut.

“Walaupun windshield cover insurance, tapi sakitnya jiwa Tuhan je tahu. Semoga dipermudahkan urusan mu,” komen netizen.

“Ni bukan hanya ganti rugi windshield, ni kena minta ganti rugi emosi sekali,” kongsi netizen.

“Kapal terbang jatuh terhempap kereta pun tak pernah terfikir boleh jadi, inikan pula lagi wau. Tak pernah sangka wau boleh datangkan bahaya,” luah netizen.

Author

Nurul Ain Japri

View all posts

View all posts


Suhaimi Sulaiman bakal sandang jawatan Ketua Pengarah RTM

CYBERJAYA: Jawatan Ketua Pengarah Penyiaran bagi Radio Televisyen Malaysia (RTM) bakal disandang oleh personaliti televisyen, Suhaimi Sulaiman.

Menurut sumber, keputusan itu dipersetujui Kementerian Komunikasi dan Digital memandangkan Suhaimi memiliki pengalaman besar lebih tiga dekad dalam dunia penyiaran negara.

Beliau dijangka akan memulakan tugasnya pada minggu hadapan.

“Pengurusan kanan RTM telah dimaklumkan oleh Ketua Setiausaha kementerian,” katanya, lapor portal DagangNews.com pada Jumaat.

Sebelum ini, jawatan tersebut disandang seketika oleh Datuk Che Roslan Che Daud sebelum dikosongkan semula.

Selain Suhaimi dan Che Roslan, Datuk Ibrahim Yahaya yang merupakan bekas pengarang Berita Harian juga merupakan antara individu yang pernah menyandang jawatan berkenaan.

Untuk rekod, Suhaimi pernah memegang jawatan sebagai ketua pegawai eksekutif di TV Sarawak namun sudah menamatkan khidmatnya pada Ogos 2022 dan beliau juga pernah memegang kerusi Pengerusi Pertubuhan Berita Nasional Malaysia (Bernama).

Bercerita tentang permulaan karier Suhaimi dalam industri media, beliau memulakan langkah dengan menjadi seorang wartawan dan penolong penerbit di saluran televisyen TV3 pada tahun 1990, sebelum menjadi penyampai berita TV3 pada tahun 1993.

Beliau juga merupakan salah satu individu penting yang mengusahakan permulaan melancarkan saluran berita 24 jam pertama di Malaysia, Astro Awani pada tahun 2007 sehingga Mac 2015.

Suhaimi kemudiannya meninggalkan Astro Awani demi memberi tumpuan kepada bidang Perundingan dan Latihan Media.

Author

Faridah Amiratul

View all posts

View all posts


Polis siasat dakwaan calon PN ceramah berunsur fitnah

IPOH: Polis Perak membuka kertas siasatan berhubung dakwaan calon Perikatan Nasional (PN) di Dewan Undangan Negeri Gunung Semanggol, Razman Zakaria menyampaikan ceramah berunsur fitnah dan berniat jahat terhadap Pakatan Harapan (PH).

Ketua Polis Perak, Datuk Mohd Yusri Hassan Basri berkata, siasatan dijalankan mengikut Seksyen 505(b) Kanun Keseksaan dan Seksyen 233 Akta Komunikasi dan Multimedia 1998.

“Laporan polis dibuat oleh seorang lelaki berumur 32 tahun berkaitan rakaman yang tular sejak Ahad lepas mengenai calon N11 PN ketika berceramah didapati mengandungi unsur fitnah dan berniat jahat serta ditujukan kepada kepimpinan PH,” katanya dalam kenyataan hari ini.

Beliau berkata polis menasihatkan semua penyokong parti supaya mematuhi semua undang-undang dan peraturan yang berkuatkuasa serta memberi kerjasama penuh kepada pihak berkuasa sepanjang tempoh Pilihan Raya Umum ke-15 berlangsung terutamanya ketika berkempen.

Baru-baru ini, tular rakaman video menunjukkan Razman yang juga Pesuruhjaya PAS Perak berceramah menggunakan mikrofon di kawasan pasar awam dan membuat beberapa dakwaan mengenai PH.

Dalam pada itu, Mohd Yusri berkata sebanyak lima laporan polis harian diterima sejak semalam berkaitan PRU dan hanya satu kertas siasatan dibuka setakat ini.

Katanya polis meluluskan permohonan permit 123 ceramah di seluruh negeri manakala 19 ceramah diadakan tanpa permit. – BERNAMA


Edar dadah dalam kompleks penjara, warden ke tali gantung

SHAH ALAM: Seorang warden penjara dijatuhi hukuman mati oleh Mahkamah Tinggi di sini hari ini selepas didapati bersalah mengedar dadah jenis kanabis dan methamphetamine dengan berat keseluruhan 410.07 gram (g) di kompleks penjara, empat tahun lepas.

Hakim Nurulhuda Nur’aini Md Nor menjatuhkan hukuman itu terhadap Mohd Elmy Arif Hamid, 40, selepas mahkamah mendapati pihak pembelaan gagal menimbulkan keraguan munasabah terhadap pertuduhan berkenaan.

Mohd Elmy Arif didakwa melakukan perbuatan itu di Kompleks Penjara Sungai Buloh, Sungai Buloh pada 11 pagi, 18 Jun 2019 mengikut Seksyen 39B(1)(a) Akta Dadah Berbahaya (ADB) 1952 dan boleh dihukum mengikut Seksyen 39B(2) akta sama, yang memperuntukkan hukuman gantung sampai mati.

Tertuduh turut didapati bersalah bagi empat pertuduhan memiliki pelbagai jenis dadah iaitu heroin (4.25g), monoacetylmorphines (1g), etilzolam (38.67g) dan clozapine (50.80g) di lokasi, masa dan tarikh yang sama.

Bagi empat kesalahan itu, mahkamah menjatuhkan hukuman penjara dua tahun dan tiga sebatan bagi kesalahan memiliki heroin, masing-masing penjara satu tahun (monoacetylmorphines dan etilzolam) serta penjara enam bulan (clozapine).

Nurulhuda Nur’aini turut memerintahkan hukuman pemenjaraan tersebut berjalan serentak dari tarikh tangkap pada 18 Jun 2019.

Seramai sembilan saksi pendakwaan dan tiga saksi pembelaan termasuk tertuduh, telah memberi keterangan sepanjang perbicaraan yang berlangsung sejak 24 Ogos 2021.

Pendakwaan dikendalikan Timbalan Pendakwa Raya Shahrul Ekhsan Hasim manakala Mohd Elmy Arif diwakili peguam Zameri Mat Nawang. – BERNAMA


Tiada SOP baharu untuk kemasukan pelancong asing di semua pintu masuk antarabangsa

SEPANG: Menteri Dalam Negeri, Datuk Seri Saifuddin Nasution Ismail berkata, prosedur operasi standard (SOP) kemasukan pelancong asing di semua pintu masuk antarabangsa dikekalkan seperti biasa.

Menurutnya, sebarang keputusan berkenaan SOP baharu hanya akan dibuat berlandaskan data terkini COVID-19.

Katanya lagi, SOP yang dikenakan kepada pelancong yang tiba di Malaysia termasuk dari negara China adalah sama dengan ketibaan dari negara-negara lain.

“Tentulah tidak bijaksana untuk selektif dan saya fikir tidak tepat untuk negara ambil pendirian begitu,” katanya selepas meninjau operasi di Lapangan Terbang Antarabangsa Kuala Lumpur (KLIA) pada Ahad.

Tambah beliau, kerajaan tidak akan bertolak ansur demi kepentingan menjaga keselamatan rakyat daripada sebarang ancaman kesihatan termasuk wabak COVID-19.

Jelasnya, pelancong yang dikenal pasti mengalami demam akan dibawa ke sudut khas untuk diperiksa doktor bertugas.

“Kalau suhu 37 darjah celsius, mereka letak (pelancong) di point khusus untuk buat semakan, kalau kekal dengan rekod tanda-tanda iaitu positif…terus dibawa ke Hospital Sungai Buloh,” katanya lagi.

Author

Faridah Amiratul

View all posts

View all posts


Lima ADUN BN sokong Hajiji sebagai Ketua Menteri

KOTA KINABALU: Lima Ahli Dewan Undangan Negeri (ADUN) daripada Barisan Nasional (BN) Sabah hari ini mengisytiharkan sokongan tidak berbelah bahagi kepada Pengerusi Gabungan Rakyat Sabah (GRS) Datuk Seri Hajiji Noor sebagai Ketua Menteri Sabah.

ADUN itu ialah Menteri Pembangunan Masyarakat dan Kesejahteraan Rakyat Sabah, Datuk Shahelmey Yahya (Tanjung Keramat); Pembantu Menteri Kewangan negeri, Datuk Jasnih Daya (Pantai Dalit); Pembantu Menteri Pertanian dan Perikanan negeri, Datuk James Ratib (Sugut); Datuk Dr Yusof Yacob (Sindumin) dan Datuk Mohd Arsad Bistari (Tempasuk).

Mereka dalam kenyataan bersama hari ini berkata, kini bukan masanya merebut kuasa politik, sebaliknya masa untuk bersatu supaya kerajaan negeri dan semua pihak dapat terus menumpukan masa, tenaga dan sumber bagi memulih dan memajukan ekonomi negeri serta meningkatkan taraf hidup rakyat.

“Kami melahirkan rasa terkilan dan kesal kerana Sabah dan rakyatnya sekali lagi diheret ke dalam krisis politik oleh pihak yang tidak bertanggungjawab,” menurut kenyataan itu.

Menurut lima ADUN berkenaan seperti mana aspirasi rakyat Sabah, mereka mahukan kestabilan politik dan menolak sebarang percubaan atau tindakan mana-mana pihak yang ingin menimbulkan kekacauan dan keresahan rakyat.

Semalam, Bung Moktar mengumumkan pendirian UMNO dan BN Sabah untuk menarik sokongan terhadap Hajiji susulan hilang kepercayaan terhadap kedudukannya sebagai Ketua Menteri, selain perjanjian antara BN dan Perikatan Nasional (PN) telah dilanggar.

Bung Moktar dilapor berkata, BN dan PN melaksanakan perjanjian membentuk kerajaan negeri selepas Pilihan Raya Negeri (PRN) Sabah pada 2020, bagaimanapun Hajiji serta pemimpin Bersatu Sabah yang juga komponen PN, keluar parti menyebabkan kerajaan negeri sekarang tiada keabsahan.

DUN Sabah mempunyai 79 ADUN iaitu 73 yang dipilih dan enam dilantik – 29 ADUN daripada GRS, Parti Warisan (19), BN (18), Pakatan Harapan (tujuh), Parti Kesejahteraan Demokratik Masyarakat (tiga), manakala PAS, Parti Harapan Rakyat Sabah dan Bebas masing-masing satu kerusi.

Dalam pada itu, Jasnih ketika dihubungi pemberita berkata, kerajaan Sabah dipimpin Hajiji pada masa ini perlu diberi peluang menamatkan penggal pentadbirannya pada 2025 bagi membolehkan pelan yang sedang dilaksana dapat disempurnakan.

Dr Yusof pula berkata, tindakan BN Sabah menarik sokongan daripada kerajaan negeri akan menjejaskan usaha memulihkan imej BN dan UMNO di mata rakyat berikutan keputusan Pilihan Raya Umum ke-15 lepas.

“Kita tidak mahu pemimpin BN dan UMNO Sabah dilihat sebagai pembuat masalah di mata rakyat yang sudah penat dengan politik ini. Rakyat mahu kerajaan stabil yang mengatasi masalah seperti harga barang naik, tingkat ekonomi dan peluang pekerjaan,” katanya. – BERNAMA


Polis pertingkat kawalan keselamatan di Penjara Kajang

KAJANG: Polis meningkatkan kawalan keselamatan dan pemantauan di sekitar pintu masuk Penjara Kajang, lokasi bekas Perdana Menteri Datuk Seri Najib Tun Abd Razak dihantar pada 6.47 petang untuk menjalani hukuman.

Ketua Polis Daerah Kajang ACP Mohd Zaid Hassan berkata setakat ini, keadaan di sekitar penjara berkenaan terkawal.

“Keadaan masih terkawal. Berapa ramai kekuatan, saya tidak boleh dedahkan. Bagaimanapun, pihak polis hanya meningkatkan kawalan keselamatan di bahagian luar pintu masuk Penjara Kajang. Selain itu, kawalan keselamatan dilaksanakan oleh pihak penjara itu sendiri,” katanya kepada Bernama malam ini.

Terdahulu Mahkamah Persekutuan mengekalkan sabitan dan hukuman penjara 12 tahun serta denda RM210 juta ke atas Najib kerana menyeleweng dana SRC International Sdn Bhd berjumlah RM42 juta.

Ketua Hakim Negara Tun Tengku Maimun Tuan Mat berkata selepas meneliti bukti, hujahan dan rekod-rekod rayuan, adalah didapati petisyen rayuan Najib tidak mempunyai merit.

Tengku Maimun yang mengetuai barisan lima panel hakim memutuskan menolak permohonan rayuan Najib bagi mengetepikan sabitan dan hukuman oleh Mahkamah Tinggi yang diputuskan pada 28 pada Julai 2020.

Turut bersidang Hakim Besar Sabah dan Sarawak Tan Sri Abang Iskandar Abang Hashim serta Hakim-Hakim Mahkamah Persekutuan Datuk Nallini Pathmanathan, Datuk Mary Lim Thiam Suan dan Datuk Mohamad Zabidin Mohd.

Pada 28 Julai 2020, Hakim Mahkamah Tinggi Datuk Mohd Nazlan Mohd Ghazali, yang kini Hakim Mahkamah Rayuan, menjatuhkan hukuman penjara 10 tahun ke atas Najib bagi setiap tiga pertuduhan pecah amanah jenayah serta tiga pertuduhan pengubahan wang haram dan penjara 12 tahun serta denda RM210 juta (jika gagal bayar, penjara lima tahun) bagi pertuduhan menyalahgunakan kedudukan. – BERNAMA


Kenderaan barangan dilarang guna jalan raya pada 20, 21, 24 dan 25 April

KUALA LUMPUR: Kementerian Pengangkutan (MOT) akan melaksanakan penguatkuasaan larangan pemanduan ke atas kenderaan barangan (road-ban) bersempena sambutan Aidilfitri.

MOT dalam kenyataan hari ini memaklumkan larangan itu akan dikuatkuasakan pada 20 dan 21 April ini (sebelum perayaan) serta pada 24 dan 25 April ini (selepas perayaan) mengambil kira peningkatan trafik yang ketara khususnya bagi kenderaan persendirian yang pulang ke kampung halaman melibatkan jalan persekutuan.

Menurut kenyataan itu larangan berkenaan bertujuan mengelakkan kesesakan lalu lintas serta mengurangkan risiko nahas jalan raya akibat percampuran trafik antara kenderaan barangan dengan kenderaan persendirian.

“Perintah penurunan had laju kebangsaan juga akan dikuatkuasakan bersama-sama ‘road-ban’ ini. Menurut Perintah Had Laju Kebangsaan bertarikh 13 April 2023 dan Perintah Had Laju Tempatan (jalan persekutuan) , had laju kenderaan motor diturunkan kepada 80 km sejam di seluruh Malaysia,” menurut kenyataan itu.

Selain itu, Jabatan Pengangkutan Jalan (JPJ) akan melaksanakan penguatkuasaan yang ketat di seluruh negara untuk memastikan pemandu mematuhi peraturan yang ditetapkan demi mengurangkan risiko kemalangan jalan raya.

MOT memaklumkan larangan itu melibatkan lori pembawa dan lori jongket yang berat dengan muatannya melebihi 7.5 tan, lori pengangkut rendah, treler tiang, treler pelantar, lori balak, jentera berat beroda, trak tunda dan traktor (kecuali jentera berat beroda, trak tunda dan traktor yang digunakan bagi maksud operasi kecemasan dan menyelamat).

Dalam pada itu, masa larangan sepanjang masa turut dikenakan kepada lori yang berat dengan muatannya melebihi 7.5 tan yang mengangkut simen, besi, keluli, batu, pasir, tanah, amang, bijih timah, arang batu atau bahan binaan atau bahan galian yang lain.

“Road-ban dari 12 tengah malam hingga 8 pagi pula dikenakan kepada lori kontena yang mengangkut barangan (kecuali lori kontena yang mengangkut barangan dari pelabuhan atau lapangan terbang ke kawasan perindustrian di dalam negeri yang sama dan sebaliknya).

Masa larangan itu turut dikenakan kepada lori kargo yang mengangkut barangan elektronik atau elektrik atau bahan industri kimia dari pelabuhan atau lapangan terbang ke kawasan perindustrian di dalam negeri yang sama dan sebaliknya,” menurut kenyataan itu.

Lori kargo tanpa muatan serta lori yang mengangkut tandan buah kelapa sawit segar, produk kelapa sawit mentah, getah sekerap dan susu getah turut sama dikenakan masa larangan tersebut.

Tempoh larangan dari 6 petang hingga 6 pagi dalam jarak 25 km dari tapak pembinaan tertakluk kepada had masa operasi yang dibenarkan di atas jalan tertentu pula dikenakan ke atas kren bergerak dan lori pembancuh simen. – BERNAMA


YIR rai keberkatan Ramadan bersama 200 anak yatim, asnaf

KUALA LUMPUR: Ramadan adalah bulan di mana rata-rata Pertubuhan Bukan Kerajaan (NGO) mengambil peluang melakukan kebajikan dan membantu golongan terpinggir.

NGO Yayasan Ihsan Rakyat (YIR) juga tidak tertinggal melakukan usaha murni dengan mengadakan majlis berbuka puasa kepada 200 jemputan khususnya anak yatim dan asnaf.

Bertempat di Seri Pacific Ballroom, WTC pada Jumaat, anak-anak asnaf sekitar Lembah Klang diraikan bersama gabungan NGO lain di bawah YIR.

Ketua Pegawai Eksekutif YIR, Datuk Rozzana Rahmat turut menyampaikan sampul duit raya kepada setiap anak yatim dan asnaf.

Mereka diraikan dalam Majlis Mega Haflah sempena Sambutan Nuzul alQuran ‘Meraih Keberkatan Ramadan, Bergema Takbir Syawal’.

YIR sebelum ini, turut mengambil kesempatan dengan bekerjasama dengan Tabung Haji (TH) untuk mengadakan program sumbangan kepada golongan asnaf, sekali gus menggalakkan rakyat membuka akaun TH dengan kadar minimum RM2 sahaja.

Pada program itu, YIR dan TH menyampaikan sumbangan berbentuk keperluan asas seperti beras, gula, susu, sirap, sardin, kepada kira-kira 100 orang yang betul-betul asnaf di pekarangan Surau AsSyakirin, Projek Perumahan Rakyat (PPR) Kampung Muhibbah, di sini.

Author

Tun Puteh Wanti

View all posts

View all posts


Rogol adik ipar: Pemandu lori dipenjara 20 tahun, 20 kali sebatan

Panel Mahkamah Rayuan diketuai Hakim Datuk Seri Kamaludin Md Said, Datuk Nordin Hassan dan Datuk Hashim Hamzah, menolak rayuan lelaki itu selepas mendapati rayuannya itu tidak mempunyai merit.

Bagaimanapun, mahkamah membenarkan rayuan lelaki berusia 33 tahun itu untuk mengurangkan tempoh hukuman penjara daripada 15 tahun kepada 10 tahun bagi setiap sabitan.

Ketika menyampaikan keputusan itu, Hakim Kamaludin menjatuhkan hukuman penjara 10 tahun dan sebat 10 kali terhadap lelaki itu bagi setiap sabitan dan mengarahkan hukuman itu dijalankan secara berturut-turut, menjadikan lelaki itu dikenakan hukuman penjara 20 tahun.

Sebelum ini Mahkamah Sesyen pada 3 Julai 2019 mendapati lelaki itu bersalah dan dijatuhkan hukuman penjara berjumlah 30 tahun dan 20 sebatan kerana merogol seorang remaja berusia 14 tahun dalam dua kejadian berasingan dalam sebuah rumah di Pasir Puteh, Kelantan pada Februari 2018 dan 19 April 2018.

Mahkamah Sesyen menjatuhkan hukuman penjara 15 tahun dan 10 kali sebatan untuk setiap pertuduhan dan mengarahkan beliau menjalaninya secara berturut-turut.

Lelaki itu didakwa mengikut Seksyen 376 (3) Kanun Keseksaan, iaitu barang siapa melakukan rogol ke atas seseorang perempuan di mana hubungan perempuan itu dengannya adalah tidak dibenarkan di bawah undang-undang, hukum agama, adat atau kebiasaan, untuk berkahwin dengan perempuan itu, hendaklah diseksa dengan penjara selama tempoh tidak kurang dari lapan tahun dan tidak lebih dari 30 tahun dan bolehlah dikenakan sebat tidak kurang 10 sebatan.

Sebelum Mahkamah Tinggi pada 23 November tahun lepas, juga menolak rayuan lelaki itu.

Mengikut bukti dikemukakan pihak pendakwaan, lelaki tersebut merupakan bekas suami kepada kakak mangsa dan pasangan itu telah bercerai enam tahun selepas kejadian rogol itu dilaporkan kepada polis.

Dalam penyataan pembelaannya, lelaki itu berkata, dia ada bertemu dengan mangsa pada kedua-dua tarikh tersebut, namun menafikan telah merogol remaja itu.

Pendakwaan dilakukan Timbalan Pendakwa Raya Mohd Fairuz Johari, manakala pembelaan oleh peguam Datuk Geethan Ram Vincent dan Eu Kah Mun. – BERNAMA


Industri francais Malaysia disaran rebut peluang sertai ekonomi halal global

KUALA LUMPUR: Malaysia khususnya industri francais berpotensi tinggi dalam pembabitan trend ekonomi halal global yang sedang meningkat naik.

Ia berdasarkan laporan terbaharu firma penyelidikan dan perunding, Frost & Sullivan menyaksikan pasaran bagi ekonomi halal global yang memberangsangkan dan dijangka mencecah AS$4.96 trilion (RM22.34 trilion) menjelang 2030.

Menteri Perdagangan Dalam Negeri dan Hal Ehwal Pengguna, Datuk Seri Alexander Nanta Linggi berkata, sebagai negara hab halal terkemuka, Malaysia bersedia mengambil kesempatan menyertai perkembangan ekonomi industri halal dunia.

Ia secara tidak langsung berpotensi mempercepatkan pembangunan infrastruktur, malah lebih bersepadu dengan perdagangan global dan rantaian bekalan.

“Kita (Malaysia) sepatutnya menjurus ke sana, sebab negara kita negara Islam. Berpotensi besar dalam industri halal.

“Jadi, kita seharusnya mengambil peluang dan ruang ini. Kita mempunyai industri francais yang diiktiraf baik di peringkat negeri dan negara, dan sekarang kita (berusaha) pergi ke global,” katanya mengulas pandangan mengenai industri francaisor negara membawa pasaran halal secara global.

Frost & Sullivan dalam laporannya menyatakan, ekonomi halal sedang mengalami trend menaik, berikutan permintaan terhadap produk halal daripada orang Islam dan negara bukan Islam meningkat.

Ia dipacu berdasarkan demografi penduduk yang menggalakkan, dasar kerajaan dan inisiatif sektor swasta.

Selain itu, ia didorong oleh pemakanan selamat dan sihat, fesyen dan pelancongan halal dalam kalangan pengguna bukan Islam yang lebih konservatif.

Justeru, Alexander mengulas lanjut, kerajaan menggalakkan semua sektor terlibat dalam industri francaisor selain makanan dan minuman (F&B) bagi melonjakkan ekonomi negara ke peringkat antarabangsa khususnya dalam ekonomi halal.

Terdahulu, Alexander mewakili Perdana Menteri, Datuk Seri Ismail Sabri Yaakob melancarkan Majlis Perasmian Pameran & Persidangan Francais Antarabangsa Malaysia (FIM) 2022, di Pusat Konvensyen Kuala Lumpur di sini.

Program FIM2022 dianjurkan oleh Kementerian Perdagangan Dalam Negeri dan Hal Ehwal Pengguna (KPDNHEP) dengan kerjasama Persatuan Francais Malaysia (MFA).

Yang turut hadir, Pengerusi MFA, Datuk Radzali Hassan.

Authors

Tun Puteh Wanti

View all posts

Fhatihah Zakinan

View all posts

View all posts

View all posts


‘Kekok cakap Melayu’ – Anak muda di Singapura lebih gemar ‘speaking English’?

CYBERJAYA: Baru-baru ini, tular sebuah video di media sosial mengenai sekumpulan anak muda berbangsa Melayu di Singapura mendakwa mereka tidak fasih berbahasa Melayu.

Menerusi perkongsian video Twitter @qrfdy12 dikenali Arif, dia baru mengetahui bahawa remaja di Singapura lebih gemar menggunakan Bahasa Inggeris berbanding Bahasa Melayu.

“Rupanya ramai belia di Singapura kurang memilih untuk bercakap bahasa melayu berbanding bahasa inggeris,” tulisnya.

Dalam video tersebut, kebanyakan yang ditemu ramah memberi sebab bahawa mereka tidak menggunakan bahasa Melayu kerana bunyinya kekok.

Malah, mereka hanya menggunakan bahasa Melayu apabila berbicara dengan ahli keluarga sahaja seperti atuk dan nenek.

Menjengah di ruangan komen rata-rata netizen memberikan pelbagai reaksi selepas mendengar pendedahan remaja-remaja tersebut.

“Ini yang kita nak elakkan. Kekok berbahasa kebangsaan. Bila kekok berbahasa asing dianggap kurang berpendidikan,” komen netizen.

“Padahal orang luar kebanyakan kagum orang cakap bahasa melayu and diorang nak belajar bahasa kita. Tapi tulah orang Singapura tak pupuk benda tu untuk diorang,” kongsi netizen.

“Untuk pengetahuan, itu singlish (Singapura-inggeris). Mereka boleh saja bertutur dalam proper english tanpa ada masalah,” tulis netizen.

Author

Nurul Ain Japri

View all posts

View all posts


Saya syor Jho Low didakwa tapi Najib minta saya tinggalkan kediamannya – Saksi

KUALA LUMPUR: Pengerusi Kumpulan The Edge Media hari ini memberitahu Mahkamah Tinggi di sini hari ini bahawa Datuk Seri Najib Tun Razak telah memintanya meninggalkan kediaman bekas Perdana Menteri itu di Langgak Duta apabila beliau mengesyorkan agar ahli perniagaan dalam buruan Low Taek Jho, atau Jho Low, didakwa kerana mencuri wang 1Malaysia Development Berhad (1MDB).

Tan Sri Tong Kooi Ong, 63, berkata, semasa pertemuan pada 6 Mac 2015, beliau mengesyorkan agar Najib mendakwa Jho Low kerana wang sebanyak US$700 juta milik 1MDB telah dipindahkan kepada Good Star Ltd, sebuah syarikat milik Jho Low.

Saksi pendakwaan ke-43 itu berkata demikian ketika disoal oleh Timbalan Pendakwa Raya Kanan Datuk Seri Gopal Sri Ram pada perbicaraan kes Najib berhubung penyelewengan RM2.3 bilion dana 1MDB.

Sebelum itu, Tong berkata beliau telah bertemu dengan Ahli Parlimen Baling Datuk Seri Abdul Azeez Abdul Rahim di Pusat Beli-Belah Bangsar dan berkongsi kebimbangan sama berkaitan isu 1MDB.

“Abdul Azeez kemudian mencadangkan agar saya bertemu dengan Najib,” katanya.

Ketika bertemu dengan Najib, Tong berkata, bekas Perdana Menteri itu berkata, artikel yang disiarkan oleh The Edge berhubung isu 1MDB sejak 2010 adalah tidak tepat.

“Saya memaklumkan beliau bahawa kami memiliki beribu-ribu e-mel yang antaranya jelas membuktikan bahawa PetroSaudi (yang menjalin usaha sama dengan 1MDB) bukanlah milik kerajaan Arab Saudi.

“Saya turut memaklumkan beliau bahawa US$1 bilion yang disalurkan kepada usaha sama itu adalah tidak berasaskan penilaian sebenar aset yang dimiliki oleh PetroSaudi… Wang sebanyak US$700 juta (daripada usaha sama itu) dipindahkan kepada Good Star yang dimiliki Jho Low,” katanya sambil menambah selepas pertemuan itu, The Edge terus menerbitkan lebih banyak artikel mengenai isu 1MDB.

Saksi itu juga berkata susulan penerbitan artikel berkaitan isu 1MDB, tiga wartawan The Edge telah disiasat polis dan ditahan semalaman dalam lokap.

“Saya turut dilarang meninggalkan negara ini dan disiasat oleh Lembaga Hasil Dalam Negeri bagi pengubahan wang haram serta mengelak membayar cukai manakala penerbitan The Edge juga digantung namun perintah itu kemudian ditarik balik oleh mahkamah,” katanya.

Najib, 69, berdepan empat pertuduhan menggunakan kedudukan untuk memperoleh suapan berjumlah RM2.3 bilion membabitkan dana 1MDB dan 21 pertuduhan pengubahan wang haram melibatkan amaun sama.

Perbicaraan di hadapan Hakim Datuk Collin Lawrence Sequerah bersambung esok. – BERNAMA


6 ‘rahsia’ disebalik manfaat miliki lesung pipit

LESUNG pipit yang dimiliki seseorang lelaki atau wanita itu pasti menjadi perhatian umum kerana membuatkan wajah seseorang itu lebih menawan.

Mana tidaknya, saat mereka tersenyum, terserlah aura istimewa kerana keunikan lesung pipit yang miliki.

Ini kami senaraikan 4 fakta menarik mengenai kelebihan memiliki lesung pipit.

1. Hanya 20% manusia ada lesung pipit

Mengikut satu statistik yang dilaporkan oleh The Daily Health Gen, hanya 20 peratus manusia di dunia ini yang memiliki lesung pipit.

Ia sebenarnya adalah satu jenis ‘kecacatan’ pada otot wajah yang amat dicemburui ramai.

Jadi, anda bukan saja salah satu daripada mereka yang amat bertuah, tetapi juga sangat unik di kalangan orang.

2. ‘Kecacatan’ yang didamba manusia

Tak kiralah bagaimana rupa atau ‘mood’ anda ketika memandang kamera, wajah anda tetap menawan walaupun hanya dengan sedikit senyuman yang dipaksa.

Ini sudah cukup kelihatan asli dan berhasil ‘mengaburi’ mereka yang memandang anda.

Menurut kajian dari American Journal of Physical Anthropology mendapati bahawa lesung pipit adalah antara ‘added value’ yang menambahkan lagi daya penarik seseorang.

Jadi tidak hairanlah semua orang nak miliki ‘kecacatan’ yang menarik ini.

3. Tampak lebih muda

Secara tidak langsung orang yang mempunyai lesung pipit ini nampak ‘baby face’.

Saintis sendiri mengakui bahawa kelebihan lesung pipit ini menjadikan seseorang kelihatan lebih muda walaupun semakin berusia.

Hal ini kerana, lesung pipit amat sinonim dengan bayi atau anak kecil.

4. Sebarkan aura keceriaan

Setiap kali anda tersenyum, orang sekeliling turut terpengaruh dengan aura keceriaan yang disebarkan oleh anda.

Malah, orang yang melihat anda akan rasa seperti ‘ditusuk’ terus hingga ke jantung dengan melihat senyuman yang menawan itu.

5. Raih populariti

Menurut laman sesawang Time For Healthy Food, lebih 60 peratus bintang Hollywood memiliki lesung pipit.

Walaupun kebanyakan daripada mereka memilikinya secara semulajadi, ada juga yang sanggup melakukan pembedahan semata-mata untuk mendapatkan lesung pipit.

Bagi yang belum tahu, mesin untuk mencipta lesung pipit ini pertama kalinya diperkenalkan pada tahun 1936. Ada ramai orang di luar sana sangat menginginkan lesung pipit supaya nampak lebih comel dan menarik di mata orang ramai.

6. Boleh pudar dimamah usia

Walaupun lesung pipit ini diwarisi oleh genetik, anda tak semestinya akan memilikinya untuk seumur hidup.

Ramai yang tidak tahu bahawa ia masih boleh memudar dan seterusnya menghilang bergantung kepada otot wajah anda.

Selain dikaitkan dengan pertambahan berat badan, proses penuaan juga adalah antara faktor yang menjadikan lesung pipit yang dimiliki semakin kurang kelihatan.

Sumber: Pesona Pengantin

Author

Diyana Rahip

View all posts

View all posts